text: 1Mwen menm tou mwen te kanpe ak li pou ede l’, pou soutni l’ nan premye lanne rèy wa Dariyis la. 2Koulye a, mwen pral fè ou konnen verite a. Zanj lan di m’ ankò: -Gen twa lòt wa ki gen pou gouvènen peyi Pès la ankò, yonn apre lòt. Apre sa, ap gen yon katriyèm wa k’ap pi rich pase tout lòt yo. Avèk richès li, l’ap chita pouvwa li byen chita, epi li pral atake gouvènman peyi Lagrès la. 3Lè sa a, yon wa vanyan gason va parèt. Li pral gouvènen yon gwo gwo peyi. Epi l’ap fè sa li vle. 4Men, lè l’a fin chita pouvwa li byen chita, gwo peyi l’ap gouvènen an pral separe fè kat pòsyon. Men, se p’ap pitit li yo ki pral gouvènen nan plas li. Se va kat lòt moun. Men, yo p’ap gen pouvwa li menm li te genyen an. 5Wa peyi Lejip la pral vin fò anpil. Men, yonn nan jeneral lame li yo pral pi fò pase l’. Li pral gouvènen yon peyi ki pi gran pase pa l’ la toujou. 6Apre kèk lanne, wa peyi Lejip la pral siyen kontra ak wa peyi Siri a. Pitit fi wa peyi Lejip la pral marye ak wa peyi Siri a pou kontra a ka kenbe. Men, kontra a p’ap rete lontan, paske yo pral touye ni li, ni mari l’, ni pitit li, ni moun li te mennen avè l’ lè sa a. 7Kèk tan apre sa, yonn nan fanmi l’ yo va moute wa. Li pral atake lame wa peyi Siri a. L’ap antre nan sitadèl wa a, l’ap goumen avè l’. L’ap soti pi fò pase l’. 8L’ap pran tout bondye moun yo ak estati an fè yo, ansanm ak tout veso fèt an ajan ak an lò yo te gen pou fè sèvis zidòl yo, l’ap pote yo desann nan peyi Lejip. Pandan kèk tan l’ap rete sou sa l’ te fè a, li p’ap pwoche bò peyi Siri a. 9Wa peyi Siri a pral atake peyi Lejip. Men, l’ap blije kase tèt tounen lakay li. 10Pitit gason wa peyi Siri a pral pare pou y’ al goumen. Y’ap sanble yon gwo lame ak anpil sòlda. Yonn ladan yo pral parèt tankou yon gwo larivyè k’ap desann. L’ap travèse fwontyè a, l’ap atake yon fò lènmi epi l’ap kouri tounen lakay yo. 11Wa peyi Lejip la pral fache. Li pral leve yon gwo lame pou li al goumen ak wa peyi Siri a, l’ap fè tout sòlda lame wa peyi Siri a prizonye. 12L’ap kraze gwo lame wa Siri a. Li pral gonfle lestonmak li, l’ap fè touye anpil sòlda. Men, apre sa, l’ap pèdi fòs li. 13Wa peyi Siri a ap tounen ankò, l’ap sanble yon lame pi gwo pase sa l’ te gen anvan an. Apre kèk lanne, l’ap parèt ak yon gwo lame ak anpil zam. 14Lè sa a, anpil pèp pral leve kont wa peyi Lejip la. Danyèl, jan ou te wè l’ nan vizyon an, kèk lwijanboje nan moun peyi ou la pral leve kont wa a tou, men y’ap kraze yo. 15Se konsa, wa peyi Siri a pral sènen yon lavil ki gen gwo ranpa. L’ap pran l’. Sòlda lame peyi Lejip yo p’ap ka kenbe tèt avè l’. Menm pi bon nan sòlda yo p’ap gen fòs ankò pou kenbe. 16Lame peyi Siri a pral fè sa li vle ak peyi Lejip. Pesonn p’ap ka kenbe tèt avè l’. L’ap rete kèk tan nan pi bèl peyi ki sou latè a. L’ap detwi tou sa ki tonbe anba men l’. 17Wa Siri a ap mete nan tèt li pou l’ pran tout peyi lòt wa a pou li. L’ap siyen yon kontra avè l’. Pou l’ ka pran l’ pi byen, l’ap ba li pitit fi li a pou madanm. Men, plan an p’ap pran, sa p’ap mache. 18Lèfini, l’ap pase nan lanmè, l’ap atake lòt nasyon sou zile yo. L’ap pran anpil ladan yo. Men, yonn nan chèf lòt nasyon yo pral rete l’ sou kous li. L’ap fè l’ sispann fè awogan. L’ap fè awogans wa a tounen sou tèt wa a ankò. 19Wa a ap tounen nan fò ki nan peyi pa l’ yo. Men, wè pa wè, y’ap kraze l’, y’ap fini nèt avè l’, l’ap disparèt. 20Apre li, ap gen yon lòt wa k’ap voye yon chèf pou peze pèp la. L’ap egzije pèp la peye taks pou yo plen kès wa a. Anvan lontan y’ap touye wa a, men se p’ap bagay k’ap rive ni an piblik ni nan lagè. 21Zanj lan t’ap pale toujou. Li di: -Wa k’ap parèt apre sa a pral yon vòryen ki pa t’ gen dwa pou l’ te nan plas la. Men, l’ap vini tou dousman, l’ap fè mannigèt, l’ap pran pouvwa a. 22Tout moun ki konprann pou yo kenbe tèt ak li, l’ap kraze yo, l’ap disparèt yo. L’ap disparèt ata chèf kontra a. 23L’ap siyen kontra ak lòt nasyon yo, men se pou l’ ka twonpe yo pi byen. Atout peyi l’ la tou piti, chak jou l’ap vin pi fò. 24San bay ankenn avètisman, l’ap anvayi yon pwovens ki rich anpil, l’ap fè bagay ni papa l’, ni pesonn nan zansèt li yo pa t’ janm fè. Lèfini, l’ap pran tout byen, tout richès li te piye lakay moun yo, l’ap separe yo bay moun pa l’ yo. L’ap fè plan pou l’ atake gwo fò yo, men li p’ap gen tan fè sa. 25L’ap leve, l’ap pare yon gwo lame pou l’ atake peyi Lejip. Wa Lejip la menm ap pare yon gwo lame tou ak anpil zam pou koresponn ak li. Men, l’ap pèdi batay la paske y’ap fè move konplo sou do l’. 26Zanmi ki t’ap manje sou menm tab avè l’ yo ap fè yo fini avè l’. Anpil nan sòlda li yo pral mouri. Y’ap kraze lame li a. 27Apre sa, de wa yo pral chita manje ansanm sou menm tab, men tou de pral gen move lide dèyè tèt yo, yonn ap bay lòt manti. Yo yonn yo p’ap jwenn sa yo bezwen an, paske lè a p’ap ko rive. 28Wa peyi Siri a ap tounen nan peyi l’ ak anpil richès l’ap piye nan peyi Lejip. Apre lagè a, l’ap soti pou l’ kraze relijyon pèp Bondye a. L’ap fè sa li te gen lide fè a. Lèfini, l’ap tounen tounen l’ nan peyi l’. 29Kèk tan apre sa, l’ap tounen desann nan peyi Lejip ankò. Men, fwa sa a, sa p’ap pase tankou premye fwa a. 30Moun Kitim yo ap vin nan batiman yo, y’ap rete l’ sou kous li, l’ap dekouraje. Lè l’ap tounen. l’ap fin debòde sou moun k’ap sèvi dapre kontra Bondye te siyen avèk yo a. Men, l’ap fè pa moun ki vire do bay kontra a. 31L’ap voye sòlda nan lame li yo vin fè mete Tanp lan nan kondisyon pou moun pa ka sèvi Bondye ladan l’ ankò. Y’ap aboli ofrann bèt yo te konn fè chak jou a, y’ap mete sa nou pa ta renmen wè a, bagay k’ap bay gwo lapenn lan chita byen wo nan Tanp lan. 32Wa a ap fè moun ki te deja vire do yo bay kontra Bondye a pran pozisyon pou li, l’ap pran tèt yo ak bèl pawòl. Men, moun k’ap sèvi Bondye yo ap kanpe fèm, y’ap kenbe tèt avè l’. 33Chèf ki gen bon konprann yo va separe konesans yo ak pèp la. Men, pandan kèk tan yo pral pèsekite yo, y’ap touye yo nan batay. Yo pral boule yo nan dife jouk yo mouri. Y’ap depòte yo, y’ap piye tout zafè yo. 34Pandan tout pèsekisyon sa a, pèp Bondye a va resevwa yon ti konkou. Men, anpil moun ap vin mete tèt ansanm ak yo pou defann pwòp enterè pa yo. 35Nan chèf ki gen konesans yo genyen k’ap mouri. Men, avèk lafliksyon sa a, pèp la va netwaye, l’a lave, l’a blanchi. Sa pral pase konsa jouk lè a va rive pou sa fini nan dat Bondye te fikse a. 36Wa peyi Siri a va fè sa li vle. Li pral gonfle lestonmak li, li pral mache di jan li pi gran pase tout bondye. L’ap di yon bann vye koze sou Bondye ki anwo tout bondye yo. L’ap fè sa konsa jouk lè pou Bondye pini l’ lan va rive. Paske, tou sa Bondye te di ki pou fèt la gen pou fèt. 37Wa a p’ap konnen bondye zansèt li yo, li p’ap konnen bondye medam yo renmen sèvi a, li p’ap konn ankenn lòt bondye. Se tèt pa l’ ase l’ap konnen. Pou li, li pi gran pase yo tout. 38Nan plas yo, l’ap pito sèvi bondye ki pwoteje fò yo, yon bondye zansèt li yo pa t’ janm konnen. L’ap ofri lò, ajan, bèl pyè bijou ak lòt bagay ki koute chè ba li. 39Pou defann fò li yo, l’ap pran moun ki sèvi lòt bondye pou sèvi sòlda. Depi yon moun rekonèt li pou wa, l’ap fè bèl bagay pou li, l’ap mete l’ chèf sou anpil moun, l’ap ba li tè pou rekonpans. 40Lè tan wa Siri a pral bout, wa Lejip la pral atake l’. Wa Siri a pral vare sou li tankou yon van siklòn, li pral mache sou li ak tout cha lagè li yo, tout kavalye l’ yo ak anpil batiman. L’ap anvayi anpil peyi, l’ap tankou yon gwo larivyè k’ap desann. 41L’ap anvayi pi bèl peyi ki sou latè a, l’ap touye yon pakèt moun. Men, moun peyi Edon, moun peyi Moab ak rès moun peyi Amon yo va chape anba men l’. 42Wi, l’ap anvayi tout peyi yo. Ata peyi Lejip p’ap chape. 43L’ap pran tout richès peyi Lejip la pou li: lò, ajan ak tout bèl bagay ki koute chè yo. L’ap fè moun Libi yo ak moun Letiopi yo bat ba devan li. 44Men, l’ap vin tande nouvèl k’ap kouri soti nan nò ak bò solèy leve. L’ap pè, l’ap kase tèt tounen. L’ap debòde, l’ap kraze brize, l’ap masakre anpil moun. 45L’ap moute gwo tant li a ant lanmè a ak mòn kote tanp Bondye a kanpe a. Men, l’ap mouri, p’ap gen pesonn pou pote l’ sekou.


c: text/html

text: 1Seyè a pale ak Moyiz, li di l’ konsa: 2-Bay moun pèp Izrayèl yo lòd pou yo fè ou jwenn bon lwil fèt ak grenn oliv kraze pou gwo lanp sèt branch ki nan Tant Randevou a, pou lanp yo toujou ka rete limen. 3Chak aswè, Arawon va limen yo, l’a veye pou yo toujou rete limen jouk denmen maten devan Seyè a, sou deyò rido ki devan Bwat Kontra a nan Tant Randevou a. Sa se yon regleman pou yo kenbe pou tout tan, de pitit an pitit. 4Arawon va pran swen tout ti lanp ki sou gwo lanp sèt branch an lò a. L’a veye pou yo toujou rete limen devan Seyè a. 5W’a pran vennkat liv farin frans, w’a fè douz pen. Chak pen va fèt ak de liv farin. 6W’a mete pen yo sou de ran sou tab lò ki devan Seyè a, sis pen nan chak ran. 7Apre sa, w’a pran lansan bon kalite, w’a mete sou chak ran pen yo. Se lansan sa a w’a ofri nan dife bay Seyè a tankou si se te pen yo menm ou te ofri. 8Se pou moun pèp Izrayèl yo pote pen chak jou repo, pou yo ofri bay Seyè a. Se bagay pou yo toujou fè dapre kontra Bondye a ki p’ap janm kase. 9Se pou Arawon ak pitit gason l’ yo pen yo va ye. Y’a manje yo yon kote ki apa pou Seyè a, paske se yon pòsyon ki apa nèt pou Bondye nan manje yo ofri pou boule nan dife pou Seyè a. Se yon regleman ki la pou tout tan tout tan. 10Vwala te gen yon nonm, manman l’ te moun pèp Izrayèl, men papa l’ te moun peyi Lejip. Msye vin rive nan mitan pèp la, epi li pete yon kont nan kan an avèk yon moun pèp Izrayèl la. 11Manman nonm lan te rele Chelomit. Se te pitit fi Dibri, yon moun nan branch fanmi Dann lan. Pandan yo t’ap joure a, nonm lan nonmen non Bondye mal. Nan koze a, li derespekte Bondye. Se konsa yo pran l’ mennen bay Moyiz. 12Yo mete msye yon kote ak moun pou veye l’, pandan Moyiz menm t’ap tann Seyè a vin di l’ sa pou l’ fè. 13Seyè a di Moyiz konsa: 14-Mennen nonm lan lòt bò limit kan an. Fè tout moun ki te tande l’ lè li t’ap derespekte Bondye a mete men yo sou tèt li. Konsa, y’a ba l’ pote reskonsablite sa l’ fè a, epi tout pèp la va kalonnen msye wòch jouk li mouri. 15Apre sa, w’a pale ak moun pèp Izrayèl yo, w’a di yo: Lè yon moun derespekte Bondye, se pou l’ peye pou sa l’ fè a. 16Se pou yo touye l’. Wi, si yon moun peyi a osinon yon moun lòt nasyon k’ap viv nan mitan nou derespekte Bondye, se pou yo touye l’. Tout moun nan peyi a va kalonnen l’ wòch jouk li mouri. 17Depi yon moun touye yon lòt, se pou yo touye l’ tou. 18Si yon moun touye yon bèt ki pa pou li, se pou l’ renmèt li. Prensip la vle kou pou kou, lavi pou lavi. 19Si ou fè yon moun menm peyi avè ou mal, se pou yo fè ou menm bagay la tou. 20Si ou kase yon zo nan kò l’, y’a kase yon zo nan kò pa ou tou. Si ou pete yon grenn je l’, y’a pete yon grenn je pa ou tou. Si ou kase yon dan nan bouch li, y’a kase yon dan nan bouch pa ou tou. Sa ou fè lòt la, se sa y’a fè ou tou. 21Si ou touye yon bèt ki pa pou ou, se pou ou renmèt li. Men, si se yon moun ou touye, y’ap touye ou tou. 22Menm jijman sa a va pou tout moun k’ap viv nan peyi a, kit se yon moun peyi a ki menm ras avè ou, kit se yon moun lòt nasyon, paske se mwen menm Seyè a ki Bondye nou an. 23Moyiz pale ak moun pèp Izrayèl yo, epi yo pran nonm ki te nonmen non Bondye a mal la, yo mennen l’ andeyò lòt bò limit kote tout moun rete a, epi yo kalonnen l’ wòch jouk yo touye l’. Se konsa moun pèp Izrayèl yo te fè tou sa Seyè a te bay Moyiz lòd fè a.

robotstxt: allowed

filter: keep


text: 1David kouri kite lavil Najòt nan zòn Rama a, li chape kò l’, l’ al jwenn Jonatan epi li di l’: -Kisa m’ fè? Kisa m’ fè ki mal? Kisa m’ fè papa ou pou li vle touye m’ konsa? 2Jonatan reponn li: -Mande Bondye padon, ou p’ap mouri! Papa m’ pa fè anyen san li pa di m’. Pa gen rezon pou l’ ta kache m’ sa. Se pa vre, monchè! 3Men David sèmante, li di l’ konsa: -Papa ou konnen jan ou renmen m’. Li ka di nan kè l’: mwen p’ap kite Jonatan konnen sa mwen gen lide fè a pou sa pa fè l’ lapenn. M’ap fè ou sèman devan Bondye, sa ki rete pou m’ mouri a pa anyen. 4Jonatan di l’: -Sa ou vle m’ fè pou ou! 5David reponn li: -Denmen se fèt lalin nouvèl. Mwen te sipoze manje ansanm ak wa a. Men, avèk pèmisyon ou, m’ap pati, mwen pral kache nan bwa jouk apre denmen nan aswè. 6Si papa ou wè mwen pa la epi li mande pou mwen, w’a di l’ mwen te mande ou pèmisyon pou m’ kouri rive lakay mwen, lavil Betleyèm, paske se lè pou yo fè sèvis ofrann bèt pou yo fè chak lanne pou tout fanmi mwen. 7Si li di li dakò, w’a konnen mwen sove. Men, si li fè kolè, w’a konnen li soti vre pou li touye m’. 8Tanpri, mwen menm k’ap sèvi ou la, m’ap mande ou yon favè, paske se Seyè a, Bondye menm, ki te fè ou mare zanmi avè m’. Pa kite anyen rive m’. Si m’ antò, se ou menm ki pou touye m’. Pa kite m’ rive devan papa ou! 9Jonatan di li: -Wete sa nan lide ou, monchè! Si mwen vin konnen papa m’ soti vre pou touye ou, m’ap avèti ou! 10David di li: -Ki moun ki va fè m’ konnen si papa ou reponn ou mal? 11Jonatan di li: -Ann al deyò nan jaden yo. Epi yo tou de soti, y’ al nan jaden yo. 12Lèfini, Jonatan di David konsa: -Mwen pran Seyè a, Bondye pèp Izrayèl la, pou temwen. Denmen lè konsa, mwen pral mande papa m’ sa ki genyen. M’ap fè menm bagay la tou apre denmen. Si mwen wè li pa gen ankenn move santiman nan kè li pou ou, m’ap voye komisyon ba ou. 13Men, si li fè lide pou li touye ou, mwen mande Bondye pou l’ ban mwen pi gwo pinisyon ki genyen, si mwen pa voye komisyon ba ou pou ou chape kò ou. Mwen mande pou Seyè a toujou la avè ou, menm jan li te konn kanpe la avèk papa m’. 14Bon, koulye a menm, si lè sa a mwen poko mouri, tanpri kenbe pwomès ou te fè m’ devan Bondye a. Pa lage m’. 15Toujou aji byen ak moun lakay mwen. Menm lè Seyè a va fin disparèt tout lènmi ou yo sou latè, 16piga ou janm kase kontra zanmi nou te pase yonn ak lòt la nan non fanmi nou. Si ou kase l’, se pou Bondye pini ou. 17Jonatan fè David pwomèt li ankò l’ap toujou renmen l’, paske li menm Jonatan li te renmen David tankou li renmen pwòp tèt pa li. 18Apre sa, Jonatan di David: -Denmen se fèt lalin nouvèl la, y’ap wè ou pa la, paske plas ou ap rete vid. 19Apre denmen y’ap wè ou pa la menm. Lè sa a, w’a desann, w’a ale kote ou te kache dènye fwa a. W’a rete kache dèyè pil wòch Ezèl la. 20Mwen menm, m’a tire twa flèch nan direksyon pil wòch la, tankou se pil wòch la menm m’ap vize. 21Lèfini, m’a rele domestik mwen an, m’a voye l’ al chache flèch yo pote ban mwen. Si ou tande mwen di l’: Gade, flèch yo tonbe bò isit anvan yo gen tan rive kote ou ye a, al pran yo pou mwen, sa vle di ou pa bezwen pè anyen, ou mèt vini. Mwen fè sèman nan non Seyè a, anyen p’ap rive ou. 22Men, si mwen di domestik la: flèch yo tonbe bò lòt bò, yo depase kote ou ye a, leve met deyò, paske se Seyè a menm k’ap voye ou ale. 23Pou pwomès nou fè yonn bay lòt la, Seyè a ap fè n’ap kenbe l’ pou tout tan. 24Se konsa David t’ al kache kò li nan jaden yo. Lè fèt lalin nouvèl la rive, wa Sayil vin chita bò tab la pou l’ manje. 25Li te chita nan plas li, sou fotèy bò miray la. Jonatan te chita bò tab la tou anfas wa a. Abnè menm te chita sou kote wa a. Plas David la te vid. 26Jou sa a, Sayil pa t’ di anyen, paske li t’ap di nan kè l’: Se yon bagay ki dwe rive l’. Li pa nan kondisyon pou fè sèvis pou Bondye. Sèten, li pa nan kondisyon vre pou l’ sèvi Bondye. 27Men, nan denmen, jou apre jou lalin nouvèl la, plas David la te vid ankò. Sayil mande Jonatan: -Poukisa David, pitit Izayi a, pa vin manje ni ayè, ni jòdi a? 28Jonatan reponn li: -Li te mande m’ pèmisyon pou l’ al lavil Betleyèm. 29Li te di m’: Tanpri, kite m’ ale paske fanmi nou ap fè yon sèvis ofrann bèt nan lavil Betleyèm. Frè m’ yo te voye lòd ban mwen pou m’ la. Si ou se zanmi m’, kite m’ al wè fanmi m’ yo. Se poutèt sa li pa nan plas li bò tab wa a. 30Sayil fè yon sèl kòlè sou Jonatan, li di l’: -Ou se yon loraj kale! Koulye a mwen konnen se pran w’ap pran pou David. Se yon wont pou ou! Se yon wont pou manman ou! 31Men, m’ fè ou konnen toutotan pitit Izayi sa a vivan, ou p’ap janm wa nan peyi a, ou p’ap janm ka gouvènen. Voye chache l’ mennen ban mwen. Se pou l’ mouri. 32Men Jonatan reponn: -Pouki pou yo touye l’ la? Kisa li fè? 33Lè sa a, Sayil leve frenn li tankou si li ta vle voye l’ sou Jonatan. Jonatan vin wè papa l’ te soti pou touye David vre. 34Li leve soti bò tab la, li te fache anpil. Jou sa a, li pa manje anyen. Se te dezyèm jou fèt lalin nouvèl la. Sa te fè l’ lapenn anpil pou David, paske papa l’ te pale David mal. 35Nan denmen maten, Jonatan leve, l’ al nan jaden yo pou l’ wè David jan li te pwomèt li a. Li pran yon jenn gason avè l’. 36Epi li di l’: -Kouri non. Ou pral chache flèch mwen pral tire yo. Ti gason an pran kouri. Jonatan voye flèch la pou l’ depase ti gason an. 37Lè ti gason an rive kote flèch la te tonbe a, Jonatan pale byen fò, li di l’ konsa: -Flèch la pi devan an toujou! 38Pa kanpe la konsa. Fè vit non! Ti gason an ranmase flèch la, li pote l’ tounen bay mèt li. 39Li pa t’ konnen sa sa te vle di. Sèl Jonatan ak David te konnen. 40Jonatan bay ti gason an tout zam li yo, epi li di l’ pote yo tounen lavil pou li. 41Lè ti gason an fin ale, David soti dèyè pil wòch la, li lage kò l’ atè, li bese twa fwa devan Jonatan. Apre sa, li menm ak Jonatan, yo tonbe yonn nan bra lòt, yo t’ap kriye. Men David te nan pi gwo lapenn pase Jonatan. 42Apre sa, Jonatan di David konsa: -Ale ak kè poze! Nou te fè sèman devan Seyè a pou nou toujou zanmi. Bondye va fè fanmi nou toujou rete zanmi tou. Lè sa a, David leve, l’ ale fè wout li. Jonatan menm tounen lavil la.


text: 1Pou chèf sanba yo. Se yon sòm David. Bondye, m’ap fè lwanj ou! Tanpri, pa rete san ou pa di anyen. 2Yon bann mechan ak yon bann mantò ap pale m’ mal. Y’ap fè manti sou mwen. 3Kote m’ pase, moun ki rayi m’ yo ap pale m’ mal. Y’ap fè m’ lagè san mwen pa fè yo anyen. 4Mwen renmen yo, men yo menm yo pa vle wè m’. Pou mwen menm, m’ap lapriyè nan pye ou. 5M’ap fè byen pou yo, yo menm y’ap fè m’ mal. Mwen renmen yo, men yo menm yo rayi m’. 6Pran yon mechan, mete l’ chèf sou lènmi m’ lan. Moun ki la pou pran defans li, se li ki pou kanpe akize li. 7Lè yo jije l’, se pou yo jwenn li koupab. Menm lapriyè l’ap fè yo, se pou yo pase pou peche. 8Se pou l’ pa gen anpil jou pou l’ viv ankò. Se pou yon lòt moun pran plas li nan travay li. 9Se pou pitit li yo rete san papa. Se pou madanm li vin vèv. 10Se pou pitit li yo tounen vakabon k’ap mande. Se pou yo mete yo deyò nan vye kay kraze kote yo rete a. 11Se pou moun ki te prete l’ lajan mete men sou tou sa ki pou li. Se pou etranje piye rekòt jaden li. 12Se pou pesonn pa zanmi l’ ankò. Se pou pesonn pa gen pitye pou pitit li kite. 13Se pou tout pitit pitit li yo mouri. Se pou timoun k’ap vini yo bliye non li. 14Se pou Seyè a toujou chonje tou sa zansèt li yo te fè ki mal, pou l’ pa janm padonnen peche manman l’ yo. 15Se pou Seyè a pa janm bliye peche yo te fè. Se pou li fè moun bliye yo nèt sou latè, 16paske li pa janm chonje gen pitye pou pesonn. Li pèsekite malere yo, endijan yo, moun ki san sekou, jouk li touye yo. 17Li renmen bay madichon. Se pou madichon tonbe sou li. Li pa renmen bay benediksyon. Se pou pesonn pa ba li benediksyon. 18Tout kò l’ se madichon! Se pou madichon pase l’ nan san. Se pou madichon antre nan tout zo nan kò l’. 19Se pou madichon kouvri l’ tankou dra. Se pou madichon mare nan ren l’ tankou yon sentiwon. 20Se konsa pou Seyè a pini moun ki pa vle wè m’ yo, moun k’ap pale m’ mal yo. 21Men, Seyè, Bondye mwen, fè kichòy pou mwen non, pou sa sèvi yon lwanj pou ou. Delivre m’ non paske ou p’ap janm sispann renmen m’. 22Se yon pòv malere san sekou mwen ye, kè m’ ap fann. 23Kò m’ ap tchoule tankou solèy k’ap kouche. Mwen tankou bigay van ap pote ale. 24Jenou m’ fèb sitèlman mwen pa manje. Mwen tounen zo ak po. Mwen fèb anpil! 25Lè moun wè m’, y’ap fè siy sou mwen, y’ap pase m’ nan rizib. 26Ede m’ non, Seyè, Bondye mwen! Delivre m’ paske ou gen bon kè. 27Se pou lènmi m’ yo konnen se ou menm, Seyè, k’ap delivre m’. 28Yo mèt ban m’ madichon. Men, ou menm, w’ap ban m’ benediksyon. Se pou moun ki pa vle wè m’ yo wont. Men, mwen menm k’ap sèvi ou la, se pou m’ gen kè kontan. 29Se pou moun ki pa vle wè m’ yo wont, se pou dezonè tonbe sou yo. 30M’ap louvri bouch mwen tout lajè pou m’ di Seyè a mèsi. M’ap fè lwanj li lè tout pèp la reyini, 31paske li pran defans pòv malere a, li delivre l’ anba men moun ki te kondannen l’ yo.


text: 1Kònen twonpèt sou mòn Siyon an! Bay siyal la sou mòn ki apa pou Bondye a! Se pou tout moun nan peyi Jida a tranble, paske jou Seyè a pa lwen rive. L’ap pwoche. 2Se va yon jou ki pral fè nwa kou lank, ak syèl la plen nwaj nwa, yon jou kote nwaj nwa ak pousyè pral kouvri latè. Yon lame krikèt ap vanse. Yo gwonèg anpil! Tankou solèy la lè l’ap leve, y’ap kouvri mòn yo. Se bagay nou poko janm wè, bagay nou p’ap janm wè ankò, jouk sa kaba. 3Tankou dife, yo devore tou sa ki devan yo. Yo pa kite anyen kote yo pase. Anvan yo te vini, peyi a te tankou yon ti paradi. Lè yo fin pase, li tounen yon dezè san anyen ladan l’. Anyen pa chape anba dan yo. 4Yo tankou chwal, yo kouri tankou chwal sèl. 5Lè y’ap soti sou tèt mòn yo, yo fè yon bri tankou cha lagè k’ap pase, tankou dife nan pay chèch. Yo mache an ran tankou yon gwo lame tou pare pou goumen. 6Lè y’ap pwoche, tout moun pran tranble. Figi tout moun dekonpoze. 7Yo atake tankou vanyan sòlda. Yo moute sou miray yo tankou sòlda k’ap fè lagè. Yo mache dwat devan yo, yo pa vire ni adwat ni agoch. 8Yonn pa antrave lòt nan mach yo. Yo chak ap swiv chemen pa yo. Yo janbe tou sa yo mete pou bare yo. Anyen pa rete yo. 9Yo pran lavil la pou yo. Yo kouri moute sou miray yo. Yo moute anwo kay yo, yo pase antre nan fennèt yo tankou vòlò. 10Tè a souke lè y’ap mache vini. Syèl la tranble. Solèy la ak lalin lan vin tou nwa, zetwal yo pa klere nan syèl la ankò. 11Seyè a ap mache alatèt lame li a: l’ap pase yo lòd. Lame a anpil. Yo gwonèg: Y’ap fè sa li ba yo lòd fè a. Ala yon gwo jou se jou Seyè a! Se yon jou pou moun pè tout bon vre. Ki moun ki va rete kanpe apre jou sa a? 12Seyè a pale, li di: -Menm koulye a, tounen vin jwenn mwen ak tout kè nou! Fè jèn, kriye kont kò nou, plenn sò nou! 13Se pa rad sou nou pou nou chire, se kè nou menm pou nou chire pou fè wè jan nou nan lapenn. Tounen vin jwenn Seyè a, Bondye nou an. Li gen bon kè anpil, li gen pitye pou moun. Li pa fache fasil, li p’ap janm sispann renmen nou. Li toujou pare pou padonnen nou. 14Sa ki konnen? Li ka chanje lide, li ka padonnen nou. Li ka ban nou benediksyon. N’a gen grenn jaden ak diven ankò pou nou fè ofrann bay Seyè a, Bondye nou an! 15Kònen twonpèt sou mòn Siyon an! Bay lòd pou tout moun fè jèn! Mande pou tout moun reyini! 16Sanble pèp la. Pare tout moun pou fè sèvis. Sanble vye granmoun yo! Reyini tout timoun yo, menm timoun ki nan tete. Ata moun ki fenk marye yo, se pou yo kite kay yo vini tou. 17Nan lakou ki separe gwo pòtay tanp lan ak lotèl la, se pou prèt yo, sèvitè Seyè a, pran kriye. Se pou yo di: Pitye, Seyè, pitye pou pèp ou a. Pa kite moun lòt nasyon yo pase moun pa ou yo nan betiz pou fè yo wont, pou yo ta di: Kote Bondye yo a? 18Lè sa a, Seyè a fè wè jan li renmen peyi li a. Li fè pèp li a gras. 19Li reponn, li di pèp la konsa: -Bon! Mwen pral ban nou ble, diven ak lwil fre. N’ap gen tou sa n’a bezwen. Mwen p’ap janm kite moun lòt nasyon yo pase nou nan betiz ankò. 20Mwen pral chase lame krikèt la byen lwen nou. Wi, lame krikèt ki te soti nan nò a. M’ap voye yo ale nan dezè a, kote ki pa gen dlo, kote ki pa gen pyebwa. Tèt lame krikèt yo va pran direksyon lanmè ki sou bò solèy leve a, lanmè Mouri a. Ke lame krikèt yo va pran direksyon lanmè ki sou bò solèy kouche a, lanmè Mediterane a. Kadav yo pral pouri, y’ap bay move sant. Seyè a fè anpil bagay pou nou. 21Nou menm jaden yo, nou pa bezwen pè ankò. Fè fèt, fè kè nou kontan, paske Seyè a fè anpil pou nou! 22Nou menm zannimo nan savann yo, nou pa bezwen pè ankò: jaden zèb yo pral pouse byen bèl, pyebwa yo pral donnen, pye fig frans yo ak pye rezen yo pral bay bèl rekòt. 23Nou menm, moun Siyon yo, fè fèt! Fè kè nou kontan poutèt sa Seyè a, Bondye nou an, fè pou nou. Li ban nou kantite lapli nou te bezwen nan sezon lotòn. Li ban nou gwo lapli loraj ak lapli nan sezon prentan, jan l’ te konn fè l’ anvan an. 24Glasi yo pral plen grenn. Barik yo pral plen diven ak lwil fre. 25M’a ban nou ankò tou sa nou te pèdi pandan tout tan bann gwo krikèt yo, ti krikèt yo, ti chini yo ak gwo chini yo te devore rekòt nou yo. Se mwen menm ki te voye lame sa a sou nou. 26Nou pral manje plen vant nou. N’a fè lwanj Seyè a, Bondye nou an, ki te fè tout bèl bagay sa yo pou nou. Yo p’ap janm pase pèp mwen an nan betiz ankò. 27Lè sa a, n’a konnen mwen kanpe la nan mitan pèp Izrayèl la. Se mwen menm Seyè a ki Bondye nou. Pa gen tankou m’. Yo p’ap janm pase pèp mwen an nan betiz ankò. 28Apre sa, m’a vide lespri mwen sou tout moun. Pitit gason ak pitit fi nou yo va bay mesaj m’a ba yo. Granmoun nou yo va fè rèv. Jennmoun nou yo va gen vizyon. 29Wi, lè sa a, m’a vide lespri m’ sou tout moun, ata sou moun k’ap travay lakay nou, fi kou gason. 30M’apral fè mèvèy parèt nan syèl la ak sou latè a. Va gen san, dife ak gwo nwaj lafimen. 31Solèy la pral vin tou nwa, lalin lan pral vin wouj kou san anvan jou Seyè a va rive. Aa! Se va yon gwo jou, yon jou k’ap fè moun tranble. 32Lè sa a, tout moun ki va rele nan pye Seyè a va sove. Paske sou mòn Siyon ak nan lavil Jerizalèm va gen moun ki va chape, jan Seyè a te di l’ la. Wi, tout moun Seyè a va chwazi, se yo ki va chape.


text:
Ranfòsman kapasite manm radyo ak òganizasyon nan "Installation et maintenance de l'énergie altenative"
Bilan 15èm edisyon inivèsite popilè aPublié le 26 août 2014
Soti 10 pou rive 21 jiyè 2014 la, divès enstitisyon ki se ICKL, SAKS, PAPDA, ITECA, PAJ, SOFA reyalize 15èm edisyon Inivèsite Popilè a. Nan okazyon sa a òganizasyon peyizan, òganizasyon jèn, òganizasyon fanm, enstitisyon k ap travay nan sosyal, etidyan mete ansanm nan brase lide nan diferan atelye sou tèm « ekonomi sosyal ak solidè ». Tankou sa abitye fèt, se metòd edikasyon popilè a yo te itilize (...)
Ebola, yon nouvo epidemi otorite yo ta dwe fèmen baryè pou liPublié le 6 août 2014
Mwa me pase a, yon lòt kalite lafyèv ki pote non Chikungunya rantre nan peyi a anplis tout sa ki genyen deja. Nan espas 1 mwa, tout peyi a frape (...)
Lòt Atik
- Ebola, yon nouvo epidemi otorite yo ta dwe fèmen baryè pou li
- Ayiti, 99 lane aprè, fòs okipasyon an toujou la. Ayisyen patriyòt an n ranmase fòs nou pou n reprann dwa granmoun peyi a.
- Tèt Kole ti Peyizan ayisyen denonse konze ak jida k ap kontinye likide richès peyi a nan okazyon 27 lane masak Jan Rabèl.
- Kolera, ki moun ki responsab ?
- Le créole cherche ses premiers académiciens
- Lansman enskripsyon kandida pou vin manm Akademi kreyòl Ayisyen an
- Eleksyon 26 oktòb tèt dwat ?
- PNRE : Gwoup k ap apiye rapatriye ak refijye yo (GARR) mande Leta aji vit an favè Ayisyen k ap viv nan repiblik Dominikani yo
- Pwosesis mete moun deyò nan kay ak sou tè nan sant vil Pòtoprens lan : yon vyolasyon dwa moun
- Tè, Semans natif natal, anviwonman se chemen lavi


text: 1Kanta lajan nou t’ap ranmase pou ede pèp Bondye ki lavil Jerizalèm lan, se pou nou fè tankou mwen te di legliz nan peyi Galasi yo fè. 2Chak premye jou nan senmenn lan, se pou chak moun mete yon ti lajan apa dapre sa yo te fè. Y’a sere l’ lakay yo. Konsa, nou p’ap bezwen tann se lè m’ rive lakay nou pou n’ap chache lajan an. 3Lè m’ ava rive, n’a chwazi kèk moun pou m’ voye pote kado nou fè a ale lavil Jerizalèm ak yon lèt rekòmandasyon. 4Si sa merite pou m’ ale tou, y’a fè vwayaj la ansanm avè mwen. 5M’a vin lakay nou lè m’a fin pase nan peyi Masedwan. Paske, fòk mwen pase la anvan. 6Mwen ka rete pase kèk jou lakay nou. Mwen ka menm pase tout sezon fredi a avè nou. Apre sa, n’a ka ede m’ ale kote m’a gen pou mwen ale a. 7Fwa sa a, mwen pa vle wè nou anpasan konsa. Mwen ta renmen rete pase kèk tan ak nou, si Bondye vle. 8Men, mwen fè lide rete isit nan lavil Efèz jouk pou fèt Lapannkòt. 9Paske nan lavil sa a, mwen jwenn yon bon okazyon pou m’ fè travay mwen, atout gen anpil moun ki pa vle wè mwen. 10Si Timote rive bò kote nou ye a, n’a fè yon jan pou l’ santi l’ lakay li nan mitan nou, paske se menm jan avè mwen li travay pou Seyè a. 11Pa kite pesonn meprize li. Se pou nou ede l’ pou li ka kontinye vwayaj li ak kè poze, pou l’ ka tounen vin jwenn mwen. Paske, n’ap tann li ak frè yo. 12Kanta frè Apolòs, mwen pa t’ manke ankouraje l’ pou l’ te vin lakay nou. Men, sanble lide li pa sou sa koulye a. Enben, la fè vwayaj la lè la kapab. 13Pa bliye kò nou. Kenbe fèm nan konfyans nou. Mete kouraj sou nou. Pa moutre nou fèb. 14Se pou nou fè tout bagay avèk renmen nan kè nou. 15Frè m’ yo, nou konnen Estefanas ak tout fanmi li. Nou konnen se yo menm premye moun nan peyi Lakayi ki te mete konfyans yo nan Kris la. Tout moun nan fanmi an te ofri tèt yo pou sèvi pèp Bondye a. 16Enben, moun konsa ansanm ak moun nou wè k’ap travay ak yo epi k’ap sèvi ak yo, nou mèt kite yo mennen nou. 17Mwen pa manke kontan pou Estefanas, Fòtenatis, Akaykis ki vin wè mwen. Yo fè m’ santi se tankou si se nou menm menm ki te la avèk mwen. 18Yo remoute kouraj mwen, menm jan yo te remoute kouraj nou. Moun konsa, se pou nou konnen ki jan pou nou konsidere yo. 19Legliz ki nan peyi Lazi yo voye bonjou pou nou. Akilas ak Prisil ansanm ak legliz ki reyini lakay yo a voye yon pakèt bonjou pou nou nan Seyè a. 20Tout frè ki isit yo voye bonjou pou nou tou. Nou menm, bò pa nou, yonn di lòt bonjou pou mwen, yonn bo lòt tankou moun k’ap viv pou Bondye. 21M’ap ekri nou sa ak men pa m’: Pòl voye bonjou pou nou tout. 22Si yon moun pa renmen Seyè a, madichon pou li. Seyè nou, vini non! 23Se pou benediksyon Jezi Seyè a toujou la avè nou. 24Mwen renmen nou tout nan Jezikri.


text: 1Izarak rele Jakòb, li beni l’. Apre sa, li ba li lòd sa a: -Piga ou pran fi peyi Kanaran an pou madanm ou. 2Leve non, ale Mezopotami lakay Betwèl, papa manman ou. W’a pran yonn nan piti fi Laban yo pou madanm. Laban, se frè manman ou. 3Mwen mande Bondye ki gen tout pouvwa a pou l’ beni maryaj ou, pou l’ ba ou anpil pitit, pou ou tounen zansèt anpil nasyon. 4Se pou l’ beni ou, ou menm ansanm ak tout pitit pitit ou yo, menm jan li te beni Abraram, pou ou ka pran posesyon peyi kote w’ap viv koulye a, peyi li te deja bay Abraram lan. 5Se konsa Izarak fè Jakòb pati. Jakòb ale nan Mezopotami lakay Laban, pitit Betwèl, moun peyi Aram lan. Laban se te frè Rebeka, manman Jakòb ak Ezaou. 6Ezaou vin konnen ki jan Izarak te beni Jakòb, ki jan li te voye l’ Mezopotami al chache yon madanm. Li vin konnen tout lè Izarak t’ap beni Jakòb la, li te pase l’ lòd sa a: Piga ou pran fi peyi Kanaran an pou madanm ou. 7Ezaou te wè Jakob te obeyi papa l’ ak manman l’, li te pati pou Mezopotami. 8Konsa, Ezaou vin wè Izarak papa l’ pa t’ renmen fi peyi Kanaran yo. 9Li leve, li ale lakay Izmayèl, lòt pitit gason Abraram lan, li pran yon lòt madanm mete sou sa li te genyen deja yo. Li marye ak Maalat, yonn nan pitit fi Izmayèl yo. Maalat sa a, se te sè Nebajòt. 10Jakòb kite Bècheba, li pati pou Karan. 11Li rive yon kote, li rete pase nwit la la, paske sòlèy te fin kouche. Li pran yon wòch sèvi l’ zòrye, epi li kouche atè a konsa pou l’ dòmi. 12Li fè yon rèv. Li reve li wè yon nechèl ki te kanpe de pye l’ atè ak tèt li pèdi nan syèl la. Zanj Bondye yo t’ap moute desann sou nechèl la. 13Epi li wè Seyè a kanpe anwo nechèl la. Seyè a t’ap di: -Se mwen menm, Seyè a, Bondye Abraram, zansèt ou, ak Bondye Izarak. Ou wè tè kote ou kouche a, m’ap ba ou l’ pou ou menm ansanm ak tout pitit pitit ou yo. 14Pitit pitit ou yo pral menm kantite ak grenn pousyè ki sou latè. Yo pral gaye nan tout direksyon, lès, lwès, nò, sid. Ou menm ak tout pitit pitit ou yo, nou pral tounen yon benediksyon pou tout moun ki sou latè. 15Pa bliye, m’ap toujou la avèk ou, m’ap voye je sou ou kote ou pase. M’ap fè ou tounen nan peyi sa a, paske mwen p’ap lage ou san m’ pa fè tout sa mwen sot di ou la a. 16Jakòb leve nan dòmi an, li di: -Wè pa wè, Seyè a isit la, mwen pa t’ konn sa. 17Msye vin pè, li di: -Isit la se yon kote pou moun respekte! Se pa lòt bagay, isit la se kay Bondye ak pòt syèl la. 18Jakòb leve byen bònè, li pran wòch li te fè sèvi l’ zòrye a, li plante l’ tankou yon bòn tè, li vide lwil sou li pou mete l’ apa pou Bondye. 19Li rele kote sa a Betèl. (Anvan sa, lavil la te rele Louz.) 20Jakòb fè yon pwomès bay Seyè a, li di: -Si Bondye toujou kanpe avèk mwen, si li voye je sou mwen nan tout vwayaj sa m’ap fè a, si li ban m’ manje pou m’ manje ak rad pou m’ met sou mwen, 21si l’ fè m’ tounen ak kè poze lakay papa m’, Seyè a va Bondye m’ vre. 22Wòch sa a mwen plante nan tè tankou bòn lan va sèvi kay pou Bondye. m’a ba ou yon dizyèm nan tout sa ou va ban mwen.


text:
Tele
Comments (8)
-
mwen konekte mwen rele Celion pouchecar dave
-
mwen branche sou tele a se Celion pouchecar dave
-
mw ap swiv tele a depi Brasil imaj yo lan ampil,we sa nou te ka fe nan, paske se ginen ki edem rete konekte ak Ayiti cherim nan
-
Slt. mw nta renmen konnen konbyen Haiti an ye, mw c moun Rte de delmas 60, mw c Gregory…
-
J ‘aime RTg , c’est ma source d’information et de plaisir .RTG comme j’etais en Haiti
-
mwen renmenm radio tele guinen paske se li ki pi bon nan moman an
-
j’aime beaucoup radio tele guinen
-
viv radio guinen


text: 1Apre sa, mwen wè yon lòt zanj desann soti nan sièl la. Li te gen gwo pouvwa nan men li. Li te klere byen bèl, li klere tout latè. 2Li t’ap pale byen fò, li t’ap di konsa: Li tonbe! Gwo lavil Babilòn lan tonbe! Koulye a, se la denmon rete. Se la tout kalite move lespri al kache kò yo. Se la tout kalite vie zwazo ki pa bon pou moun k’ap sèvi Bondye, zwazo moun fèt pou rayi, rete. 3Paske, li fè tout nasyon yo bwè nan diven l’ lan, diven gwo imoralite l’ la. Wa latè yo lage kò yo nan dezòd ansanm avè li. Tout kòmèsan latè yo rich sou tèt li, pou kantite lajan li depanse nan banbòch. 4Apre sa, mwen tande yon lòt vwa ki t’ap soti nan sièl la, li t’ap di: Nou menm pèp mwen, wete kò nou nan mitan lavil sa a, pou nou pa patisipe nan peche l’ yo, pou nou pa tonbe ansanm avè l’ anba kalamite ki pral frape li yo. 5Paske, peche l’ yo fè pil sou pil rive jouk nan sièl la. Bondye chonje tou sa li fè ki mal. 6Se pou n’ aji avè l’ menm jan li te aji avèk nou. Pou tou sa li fè yo, n’a peye l’ de fwa lavalè. Plen gode l’ ak yon gwòg de fwa pi fò pase sa l’ te pare pou nou an. 7Jan li fè lwanj tèt li, jan li pran plezi l’, se konsa tou pou n’ fè l’ soufri, pou nou ba l’ anpil lapenn. Li t’ap di nan kè l’: Kote m’ chita a, se larenn mwen ye. Mwen pa pèdi mari m’, mwen p’ap janm gen lapenn. 8Se poutèt sa, tout kalamite l’ yo ap tonbe sou li yon sèl jou: gwo maladi, lapenn ak grangou. Dife ap boule li nèt. Paske, Bondye k’ap jije l’ la se yon Mèt ki gen pouvwa. 9Tout wa latè ki te lage kò yo nan fè imoralite ak nan pran plezi avè l’ yo pral rele, yo pral kriye, yo pral plenn sò lavil la, lè y’a wè lafimen dife k’ap boule l’ la. 10Y’a rete byen lwen tèlman yo pral pè l’ y’a wè jan li pral soufri a. Y’a di konsa: Gade yon malè! Ala malè pou gwo lavil la! Ou menm Babilòn, lavil ki fò a, yon sèl moman kont pou peni ou! 11Kòmèsan latè yo tou t’ap rele, yo t’ap kriye pou li, paske pa t’ gen pesonn ankò pou achte machandiz yo: 12lò, ajan, bèl piè ki koute chè ak bèl grenn pèl, bèl twal fen, twal koulè violèt, twal koulè wouj, bèl swa, tout kalite bèl bwa ki santi bon, tout kalite bagay ki fèt an ivwa, an bwa ki koute chè, an asie, an fè ak an mab, 13kannèl, epis, odè, mir ak lansan, diven ak lwil, farin frans ak diri, bèf ak mouton, chwal ak bèl cha pou moun woule, esklav ak nanm moun. 14Kòmèsan yo t’ap di lavil la: Tout bèl machandiz ou te vle genyen yo disparèt lakay ou. Ou pèdi tout richès ou yo ak tout bèl bagay ou te gen an kantite. Ou p’ap janm jwenn yo ankò! 15Kòmèsan ki te fin rich nan fè kòmès nan lavil la va rete byen lwen, tèlman yo pral pè jan li pral soufri a. Y’a plenn sò li, y’a kriye, 16y’a di: Gade yon malè! Ala malè pou gwo lavil la! Pou jan li te abiye ak twal koulè violèt, twal fin koulè wouj! Pou jan l’ te chaje ak bijou an lò, ak bèl piè ki koute chè ak bèl grenn pèl! 17Yon sèl moman kont pou l’ te pèdi tout richès sa yo! Tout kaptenn bato ak pasaje yo, marin yo ansanm ak tout moun k’ap chache lavi yo sou lanmè, yo tout te rete byen lwen. 18Lè yo wè lafimen dife ki t’ap boule lavil la, yo pran rele: pa t’ gen okenn lòt lavil ki te tankou gwo lavil sa a! 19Yo pran tè jete sou tèt yo, yo t’ap kriye, yo t’ap plenn, yo t’ap rele: Gade yon malè! Ala malè pou gwo lavil la! Tout moun ki gen bato sou lanmè te fin rich ak richès li yo. Nan yon sèl moman li pèdi tout sa l’ te genyen! 20Ou menm, sièl la, ou mèt kontan pou sa ki rive lavil la! Nou menm pèp Bondye a, apòt yo, pwofèt yo, nou mèt kontan tou! Paske, Bondye peni li pou sa l’ te fè nou. 21Lè sa a, yon zanj ki te gwonèg anpil pran yon wòch gwosè yon wòl moulen, li jete l’ nan lanmè a. Li di: Se konsa yo pral jete gwo lavil Babilòn lan atè ak fòs. Pesonn p’ap janm wè l’ ankò. 22Yo p’ap janm tande mizik mizisyen ki konn jwe gita, fif ak klewon lakay ou. Yo p’ap jwenn okenn ouvriye pou fè okenn metie. Yo p’ap tande bri moulen mayi yo ankò. 23Okenn lanp p’ap janm klere lakay ou ankò. Yo p’ap janm tande vwa lemarie ak lamarye ankò. Kòmèsan ou yo, se yo ki te pi grannèg sou latè. Avèk maji ou yo, ou te twonpe tout nasyon yo. 24Yo peni Babilòn, paske se la yo te jwenn san pwofèt yo ak san pèp Bondye a, ansanm ak san tout moun yo te touye sou latè.


text: 1Lè Jezi wè foul moun yo, li moute sou yon mòn. Li chita. Disip li yo pwoche bò kote l’. 2Li tanmen moutre moun yo anpil bagay. Li di yo: 3Benediksyon pou moun ki konnen se pòv yo ye devan Bondye, paske peyi Wa ki nan syèl la, se pou yo li ye. 4Benediksyon pou moun ki nan lapenn, paske Bondye va ba yo kouraj. 5Benediksyon pou moun ki dou, paske y’a resevwa byen Bondye te sere pou yo a sou latè. 6Benediksyon pou moun ki anvi viv jan Bondye vle l’ la, paske Bondye va ba yo sa yo vle a. 7Benediksyon pou moun ki gen kè sansib, paske Bondye va fè yo wè jan li gen kè sansib tou. 8Benediksyon pou moun ki pa gen move lide nan tèt yo, paske y’a wè Bondye. 9Benediksyon pou moun k’ap travay pou lèzòm viv byen yonn ak lòt, paske Bondye va rele yo pitit li. 10Benediksyon pou moun ki anba pèsekisyon lè y’ap fè sa Bondye mande, paske peyi Wa ki nan syèl la, se pou yo li ye. 11Benediksyon pou nou lè moun va joure nou, lè y’a pèsekite nou, lè y’a fè tout kalite manti sou nou paske se moun pa m’ nou ye. 12Fè kè nou kontan. Wi, nou mèt kontan nèt, paske yon gwo rekonpans ap tann nou nan syèl la. Se konsa yo te pèsekite pwofèt ki te vini anvan nou yo. 13Se sèl nou ye pou moun sou latè. Si sèl la pèdi gou l’, ak kisa pou yo ba li gou ankò? Li pa vo anyen ankò. Se jete pou yo voye sa jete deyò, pou moun pile sa anba pye yo. 14Se limyè nou ye pou moun sou latè. Moun pa kapab kache yon lavil ki bati sou yon mòn. 15Ni yo pa limen yon lanp pou mete l’ anba yon mamit. Men, yo mete l’ sou yon etajè, pou l’ klere pou tout moun ki nan kay la. 16Konsa tou, se pou limyè nou klere devan tout moun, pou lè yo wè tout byen n’ap fè yo, y’a fè lwanj Papa nou ki nan syèl la. 17Pa mete nan tèt nou mwen vin aboli lalwa Moyiz la ak sa pwofèt yo te moutre nou. Mwen pa vin pou aboli yo, mwen vin moutre sa yo vle di tout bon. 18Sa m’ap di nou la a, se vre wi: tout tan syèl la ak tè a va la, pa yon ti detay, ni yon sèl ti bout lèt nan lalwa a p’ap disparèt, jouk tout bagay ki pou rive yo rive. 19Se sa ki fè, moun ki va dezobeyi yonn nan pi piti nan kòmandman sa yo, epi ki va moutre lòt moun pou yo fè menm jan an tou, moun sa a va pase pou pi piti nan Peyi Wa ki nan syèl la. Konsa tou, moun ki obeyi kòmandman sa yo, k’ap moutre lòt moun jan pou yo fè l’ tou, moun sa a va pase pou pi gran nan Peyi Wa ki nan syèl la. 20Paske m’ap di nou sa: Si nou pa obeyi Lalwa Bondye a pi byen pase farizyen yo ak direktè lalwa yo, si nou pa viv pi byen pase yo, nou p’ap kapab antre nan Peyi Wa ki nan syèl la. 21Nou tande ki jan nan tan lontan yo te di zansèt nou yo: Piga ou janm touye moun. Moun ki touye moun, se pou yo jije yo. 22Men, mwen menm, men sa m’ap di nou: Nenpòt moun ki ankòlè sou frè l’, se pou yo jije li. Moun ki joure frè l’ enbesil, se pou yo jije l’ devan Gran Konsèy la. Si yon moun di frè l’ moun fou, li bon pou yo jete l’ nan dife lanfè a. 23Konsa, si lè w’ap mete ofrann ou sou lotèl la bay Bondye, epi antan ou la devan lotèl la, ou chonje frè ou gen kichòy kont ou, men sa pou ou fè: 24Kite ofrann lan la devan lotèl la, ale byen ak frè ou la anvan. Apre sa, wa tounen vin bay Bondye ofrann ou an. 25Si yon moun pote plent pou ou nan tribinal, prese mete ou dakò avè l’ antan nou prale ansanm nan tribinal la, pou li pa lage ou nan men jij la, pou jij la pa lage ou nan men lapolis, pou yo pa mete ou nan prizon. 26Sa m’ap di ou la, se vre wi: ou p’ap soti nan prizon an toutotan ou pa peye dènye lajan yo mande ou la. 27Nou tande ki jan nan tan lontan yo te di: Piga ou janm fè adiltè. 28Mwen menm, men sa m’ap di nou: Si yon nonm gade yon fi avèk lanvi, li deja fè adiltè avè l’ nan kè l’. 29Si se grenn je dwat ou ki pou ta fè ou tonbe nan peche, rache l’ voye jete byen lwen ou. Pito ou pèdi yon sèl manm nan kò ou, pase pou yo voye tout kò ou nèt jete nan lanfè. 30Si se men dwat ou ki pou ta fè ou tonbe nan peche, koupe l’ voye jete byen lwen ou. Pito ou pèdi yon sèl nan manm ou yo, pase pou tout kò a nèt al nan lanfè. 31Yo te konn di nou tou: Si yon nonm vle kite ak madanm li, fòk li ekri l’ yon papye divòs. 32Men mwen menm, men sa m’ap di nou: Yon nonm ki kite ak madanm li, si se pa pou lenkondit, nonm sa a lakòz madanm lan fè adiltè. Konsa tou, yon nonm ki marye ak yon madanm mari l’ kite l’, li fè adiltè tou. 33Nou tande ki jan nan tan lontan yo te di zansèt nou yo: Ou pa dwe refize fè sa ou te sèmante pou ou te fè a. Se pou ou fè sa ou te sèmante fè devan Bondye. 34Men mwen menm, men sa m’ap di nou: Pa fè sèman menm. Pa fè sèman sou syèl la, paske syèl la se fotèy kote Bondye chita. 35Pa fè sèman sou tè a, paske tè a se ti ban kote Bondye poze pye li. Pa fè sèman sou lavil Jerizalèm, paske se lavil gwo Wa a. 36Pa fè sèman non plis sou tèt pa ou, paske ou pa ka fè yon sèl grenn cheve nan tèt ou tounen blan osinon nwa. 37Men, lè w’ap pale se wi ak non pou ou genyen ase. Tou sa ou mete an plis, se nan Satan sa soti. 38Nou tande ki jan nan tan lontan yo te di: yon je pou yon je, yon dan pou yon dan. 39Men mwen menm, men sa m’ap di nou: Pa tire revanj sou moun ki fè nou mal. Si yon moun ba ou yon souflèt sou bò dwat, ba li bò gòch la tou. 40Si yon moun vle rele ou nan tribinal pou l’ pran chemiz ou, kite palto a ba li tou. 41Si yon chèf vle fòse ou pote yon chaj pou li sou distans yon kilomèt, fè de kolomèt avè l’. 42Bay lè moun mande ou. Pa refize prete moun ki mande ou prete. 43Nou tande ki jan nan tan lontan yo te di: Se pou nou renmen frè parèy nou, men se pou nou rayi lènmi nou yo. 44Men mwen menm, men sa m’ap di nou: renmen tout lènmi nou yo, lapriyè pou moun k’ap pèsekite nou. 45Se konsa n’a tounen pitit Papa nou ki nan syèl la. Paske, li fè solèy la leve ni pou moun ki mechan ni pou moun ki bon. Li fè lapli tonbe ni pou moun k’ap fè sa ki byen ni pou moun k’ap fè sa ki mal. 46Si nou plede renmen moun ki renmen nou ase, ki rekonpans nou merite pou sa? Eske pèseptè kontribisyon yo pa fè sa tou? 47Lèfini, si se frè nou ase nou di bonjou, se yon pakèt afè sa ye atò? Eske moun lòt nasyon yo pa fè sa tou? 48Non, nou fèt pou nou bon nèt, menm jan Bondye Papa nou ki nan syèl la bon nèt.


text: 1Seyè a pale avè m’ ankò, li di m’ konsa: 2-Nonm o! Fè moun lavil Jerizalèm yo rekonèt tout vye bagay derespektan yo te fè yo. 3W’a di moun lavil Jerizalèm yo men mesaj Seyè sèl Mèt la voye ba yo: Nou se moun peyi Kanaran, se la nou fèt. Papa nou te yon moun peyi Amori, manman nou yon moun peyi Et. 4Jou ou soti nan vant manman ou lan, yo pa t’ koupe kòd lonbrit ou, yo pa t’ lave ou nan dlo pou yo te pwòpte ou, yo pa t’ fwote ou ak gwo sèl, yo pa t’ menm vlope ou nan moso kòt. 5Pesonn pa t’ gen pitye pou ou pou yo te rann ou yonn nan ti sèvis sa yo. Lè ou te fèt la, pesonn pa t’ vle wè ou, yo voye ou jete nan jaden. 6Mwen vin ap pase bò la, mwen wè ou t’ap benyen nan san ou. Atout ou t’ap benyen nan san ou, mwen di mwen p’ap kite ou mouri, se pou ou viv. 7Se pou ou grandi tankou yon plant nan jaden. Ou grandi, ou fòme, ou vin yon bèl jenn fi. Tete ou yo te byen kanpe, pwal te pouse sou kò ou. Men, ou te toutouni. 8Mwen vin ap pase bò la ankò, mwen wè ou. Ou te rive laj pou ou te renmen. Mwen louvri gwo varèz mwen an sou ou, mwen kouvri kò ou ki te toutouni an. Mwen fè sèman m’ap toujou renmen ou. Wi, mwen pase kontra maryaj avè ou. Se konsa ou vin madanm mwen. Se Seyè ki sèl mèt la ki di sa. 9Apre sa, mwen pran dlo, mwen lave ou, mwen wete tout san ki te sou kò ou. Mwen basinen ou ak lwil santi bon. 10Mwen mete bèl rad bwode sou ou, yon pè soulye fèt ak po bazann nan pye ou, yon bèl moso twal fin blan mare nan ren ou, ak yon chal swa. 11Mwen kouvri ou ak bijou, mwen mete braslè nan ponyèt ou, m’ pase bèl chenn nan kou ou. 12Mwen mete yon grenn zanno nan nen ou, yon pè zanno nan zòrèy ou ak yon bèl kouwòn sou tèt ou. 13Ou te plen bijou lò ak bijou ajan. Ou te toujou mete bèl rad twal fin ak rad swa byen bwode sou ou. Ou manje pen ki fèt ak pi bon kalite farin ansanm ak siwo myèl ak lwil. Chak jou ou vin pi bèl, jouk ou rive larenn. 14Nan tout lòt nasyon yo, yo t’ap nonmen non ou pou jan ou te bèl. Pou bèl ou pa t’ ka pi bèl pase sa paske se mwen menm ki te fè ou bèl konsa. Se mwen menm, Seyè sèl Mèt la, ki di sa. 15Men, ou kite bèlte ou la fè ou pèdi tèt ou. Ou pwofite dèske tout moun ap nonmen non ou lan pou ou lage kò ou nan dezòd, ou kouche ak dènye moun k’ap pase. Ou lage kò ou ba yo. 16Ou pran bèl rad koulè ou yo, ou dekore kote w’ap fè sèvis pou lòt bondye sou tèt mòn yo. Tankou yon fanm k’ap fè jennès, ou kouche la ak dènye moun ki vini. 17Ou pran bijou lò ak bijou ajan mwen te ba ou yo, ou bay yo pou yo fè estati gason. Epi ou kouche ak estati yo. 18Ou biye estati ou yo ak bèl rad bwode mwen te ba ou yo. Ou pran lwil ak lansan ki te pou mwen yo, ou ofri yo bay estati ou yo. 19Mwen te ba ou pi bon kalite farin pou fè pen pou ou manje ansanm ak siwo myèl ak lwil. Ou pran yo, ou ofri yo bay zidòl ou yo, ou boule yo nan dife pou yo te ka ba ou chans. Se mwen menm, Seyè sèl Mèt la, ki di wi, se sa ou fè. 20Apre sa, ou pran pitit gason ak pitit fi ou te fè pou mwen yo, ou al ofri yo bay zidòl yo pou zidòl yo te manje yo. Sa pa t’ ase pou ou te lage kò ou nan tout dezòd sa yo 21kifè ou te bezwen koupe kou pitit mwen yo, lèfini pou ou te boule yo nan dife pou zidòl ou yo? 22Pandan tout tan ou t’ap viv nan dezòd sa a, ou pa janm chonje lè ou te piti, lè ou te toutouni ap benyen nan san ou lan? 23Seyè sèl Mèt la di ankò: -Madichon, madichon pou ou! Lè ou fin fè tout mechanste sa yo, 24sou tout rebò granchemen yo, ou bati tanp pou sèvi zidòl ou yo, pou fè metye jennès ou a. 25Nan chak kalfou granchemen, ou bati yon tanp kote ou trennen bèlte ou la nan labou. W’ap ofri tèt ou bay dènye moun k’ap pase. Chak jou ou te vin pi mal. 26W’ al kouche ak moun peyi Lejip yo, vwazen ou yo ki gwonèg anpil. Ou fè, ou fè jouk ou fè m’ fache. 27Se konsa, mwen lonje men m’ sou ou pou m’ pini ou, mwen koupe moso nan sa ki te vin pou ou a. Mwen lage ou nan men lènmi ou yo, moun peyi Filisti yo, ki pa t’ ka santi tout vye bagay sal ou t’ap fè yo. 28Men moun sa yo pa t’ ba ou kont plezi ou, ou kouri al jwenn moun peyi Lasiri yo. Ou kouche ak yo. Men yo menm tou, yo pa t’ ba ou kont plezi ou. 29W’ al fè jennès ak moun Babilòn yo, gwo kòmèsan sa yo. Men yo menm tou, yo pa t’ ba ou kont plezi ou! 30Men sa Seyè sèl Mèt la di ankò: Se pa ti move mwen pa t’ move sou ou! Ou fè tou sa tankou yon jennès je kale. 31Ou bati yon lotèl repozwa nan chak kalfou granchemen. Ou bati tanp sou tout rebò granchemen yo. Men, se pa t’ dèyè lajan ou te ye tankou lòt fanm k’ap fè jennès yo. 32Ou te tankou yon madan marye ki nan dezòd, ki pito fè bèl ak lòt gason pase pou li renmen mari l’. 33Yon jennès se peye yo peye sa. Men ou menm, se ou menm ki bay nonm ou yo kado, se ou menm k’ap ofri yo lajan pou yo soti toupatou vin kouche avè ou. 34Ou pa t’ tankou lòt fanm k’ap fè jennès yo. Pesonn pa t’ fòse ou fè sa. Yo pa t’ peye ou pou sa. Se ou ki t’ap peye moun vin kouche avè ou! Non! Ou pa t’ tankou lòt jennès yo! 35Koulye a, Jerizalèm, gwo jennès, koute sa Seyè a ap di: 36Men mesaj Seyè sèl Mèt la voye ba ou: Ou wete tout rad sou ou. Ou rete toutouni nèt pou ou te kouche ak nonm ou yo, ansanm ak tout vye zidòl mwen pa vle wè yo. Lèfini, ou touye pitit ou yo, ou ofri yo bay zidòl. 37Poutèt tou sa, mwen pral reyini tout ansyen nonm ou yo ki te konn pran plezi yo avè ou, ni sa ou te renmen yo, ni sa ou te rayi yo. M’ap fè yo vin fè wonn bò kote ou. Mwen pral wete dènye rad ki sou ou. Mwen pral kite ou toutouni devan je yo. 38M’ap pini ou menm jan yo pini fanm k’ap fè adiltè, ak fanm ki touye moun. M’ap fache, m’ap move, m’ap bay lòd pou yo touye ou. 39M’ap lage ou nan men yo, yo pral demoli dènye lotèl repozwa ou fè pou zidòl ou yo, kote w’ap fè jennès la. Y’ap wete tout rad sou ou, y’ap pran tout bijou ou yo, y’ap kite ou toutouni. 40Yo pral moute tèt yon foul moun pou yo touye ou ak kout wòch, y’ap filange ou ak nepe yo. 41Y’ap boule tout kay ou yo, y’ap pini ou devan yon foul medam. M’ap fè ou sispann fè jennès, m’ap fè ou sispann bay nonm ou yo kado. 42Apre sa, mwen p’ap move sou ou ankò. M’a sispann fè jalouzi. Mwen p’ap fache ankò. 43Ou pa t’ chonje jan m’ te aji avè ou lè ou te jenn lan. Ou te fè m’ move anpil pou tou sa ou te fè yo. Se poutèt sa mwen te fè ou peye pou tout. Se mwen menm Seyè a, Bondye sèl Mèt la, ki di sa. Poukisa ou fè tout dezòd vakabonday sa yo mete sou tout lòt bagay derespektan ou fè yo? 44Seyè a di ankò: Koulye a moun ki renmen fè pwovèb yo pral bay yonn sou do lavil Jerizalèm. Yo pral di: Joumou pa donnen kalbas. Pitit fi a ap soti tankou manman l’. 45Wi, ou se pitit manman ou vre. Li pa t’ vle wè ni mari l’ ni pitit li yo. Ou menm moun ak sè ou yo. Yo menm tou, yo pa t’ vle wè ni mari yo, ni pitit yo. Se yon fanm peyi Et ki te manman nou tout. Se yon moun peyi Amori ki te papa nou. 46Gran sè ou la rete nan nò. Se lavil Samari ansanm ak tout ti bouk ki sou kont li yo. Ti sè ou la rete nan sid. Se lavil Sodòm ansanm ak tout ti bouk ki sou kont li yo. 47Ou mache dèyè yo pye pou pye, ou fè tout vye bagay derespektan yo fè. Men, nan tou sa ou fè yo, ou fè pi mal pase yo. 48Se poutèt sa, jan nou konnen mwen vivan vre a, men sa mwen menm, Seyè sèl Mèt la, m’ap di ou: Sè ou la, lavil Sodòm ansanm ak tout ti bouk ki sou kont li yo, yo pa t’ janm rive fè tou sa ou menm lavil Jerizalèm, ou te fè ansanm ak tout ti bouk ki sou kont ou yo. 49Kisa lavil Sodòm te fè konsa? Li t’ap gonfle lestonmak li sou moun, paske li te gen kont manje pou l’ manje. Yo t’ap viv kè pòpòz san pwoblèm. Men, yo pa janm lonje men bay pòv malere ak moun ki nan nesesite. 50Yo kite lògèy vire lòlòj yo, yo fè tèt di, yo fè bagay yo konnen mwen pa vle wè moun fè. Se poutèt sa mwen disparèt yo, jan ou konnen l’ lan. 51Lavil Samari menm pa t’ fè mwatye nan sa ou fè. Ou fè plis bagay derespektan pase l’. Ou fè sè ou yo pase pou inonsan bò kote ou. 52Ou pral wont tèt ou pou sa ou fè. Ou sitèlman fè peche ki pi lèd pase sa sè ou yo fè a, ou ba yo rezon, yo parèt inonsan bò kote ou. Wi, se pou ou wont. Se pou ou kache figi ou, paske ou fè sè ou yo pase pou inonsan bò kote ou. 53Seyè a pale ak lavil Jerizalèm, li di l’ konsa: -M’ap mete yo kanpe ankò, lavil Sodòm ak lavil Samari ansanm ak tout ti bouk ki sou kont yo. Bout pou bout, ou menm tou m’ap mete ou kanpe ankò. 54Ou pral wont tèt ou pou tou sa ou te fè. Yo pral pale ou mal. Sè ou yo pral wè yo pa pi mal pase sa. Sa pral yon konsolasyon pou yo. 55Lavil Sodòm ak tout ti bouk li yo pral kanpe ankò jan yo te ye anvan an. Lavil Samari ak tout ti bouk li yo pral kanpe ankò jan yo te ye anvan an. Ou menm tou, lavil Jerizalèm ak tout ti bouk ou yo, nou pral kanpe ankò jan nou te ye anvan an. 56Lè ou te an penpan an, èske ou pa t’ konn pase Sodòm nan betiz, 57anvan yo te denonse tout mechanste ou yo? Koulye a, se ou menm moun Aram yo, moun Filisti yo ansanm ak lòt moun nan vwazinaj ki pa vle wè ou yo pral pase nan betiz. 58Ou pral peye pou tout bagay derespektan ak bagay mwen pa vle wè ou te fè yo. Se mwen menm, Seyè a, ki di sa. 59Seyè a pale ak lavil Jerizalèm, li di l’ konsa: -Mwen pral boule avè ou jan ou merite l’ la, paske ou pa ka kenbe pawòl ou, ou kase kontra a. 60Men, m’ap chonje kontra mwen te pase avè ou lè ou te jenn lan. M’ap siyen yon lòt kontra avè ou, yon kontra k’ap la pou tout tan. 61Ou menm, w’a chonje sa ou te fè, w’a wont lè w’a resevwa gran sè ak ti sè ou yo. M’ap ba ou yo pou pitit fi pa ou malgre sa pa t’ nan kontra a. 62Wi, se mwen menm k’ap siyen kontra mwen an avè ou ankò. Lè sa a, w’a konnen se mwen menm ki Seyè a. 63M’ap padonnen ou tou sa ou te fè. Men ou menm, w’ap chonje sa ou te fè yo, w’a wont, ou p’ap ka louvri bouch ou ankò tèlman w’a wont. Se mwen menm, Seyè a, ki di sa.


text:
Katro dezè konfwontasyon Jou 2
Apre yon maten bèl nan Navigasyon ak SUP nan Punta San Carlos li te tan yo ka resevwa konkou a woule. Head Jij Keith Teboul te fè apèl la pou yon 1:30pm kòmanse nan Point a pou divizyon nan Amateur ak longè chalè mete nan 16 minit-.
Pwen esansyèl Amateur: Avèk sistèm nan bracket nouvo konpetisyon nan plas ganyan nan premye tou an te rekonpans ak yon avansman otomatik awondi 3 pandan y ap FINISHERS yo kote dezyèm ak twazyèm ta gen pou pare pou batay li soti nan wonn 2 yo rete vivan nan konpetisyon an.
Gayan soti nan wonn 1 enkli Fiona Wylde, Lòt bò larivyè Jouden Reid, Woubenn Lemmens, MacRae Wylde, Ian Stokes, Steve Roy, Roberto Torkildsen ak Marc Bitoun. Tout moun sa yo pasaje yo te araché yo e te fè pi plis nan vag yo ansanm ki te montre yo nan koule yo.
Awondi 2 ("dezyèm chans" wonn nan) te gen plis presyon sou li, kòm sèlman de pasaje soti nan sa yo moun kat koule ta avanse, ak perdants yo ke yo te elimine soti nan konpetisyon an. Van an te leve, li vag kontinye ponpe nan. Genyen sa yo chofe yo te Jay Watermeyer, Tanya Saleh, Mike Colee ak Marty Rosse, pandan y ap tou avanse kòm FINISHERS dezyèm plas se Tom Soltysiak, Pete DeKay, Eric Sinclair ak Tony Litke.
Pwen esansyèl Masters: Awondi 1 mèt yo wè kèk aksyon gwo soti nan sa yo pasaje ki gen laj sou-45 (ak kèk Masters Grand ki yo tou melanje nan ak gwoup sa a). Avanse awondi 3 pa genyen chalè yo te Steve Roy, Norm Roediger, MacRae Wylde ak Ferdinando Loffreda. Gade pou tout lòt moun yo ka resevwa yo "dezyèm chans" jodi a jwenn tounen nan bò kòt la genyen nan konpetisyon an.
Jèn Pwen esansyèl: Ak de pasaje jèn k ap antre nan konpetisyon an n ap kouri plizyè koule sou dire a nan konpetisyon an. Awondi 1 wè Fiona Wylde pwan kèk vag bèl ak debakman yon ayeryen malad yo pran chalè a. Alex McKirgan te fè li fèmen ak kèk vire bèl sou kèk vag seri pi gwo. Tou de sa yo pasaje jèn yo se reyèlman araché.
Fi Jou jèn yo 2 Parantèz
Pro Jou 2 Parantèz
Masters Jou 2 Parantèz
Eske Jou 2 Parantèz
Kategori: Kat dezè Konfwontasyon


text:
Ranfòsman kapasite manm radyo ak òganizasyon nan "Installation et maintenance de l'énergie altenative"
Dwa Fanm riral yo dwe respekte, pou fanm gen menm dwa ak gason nan zafè tèPublié le 24 octobre 2014
Depi aprè Nasyonzini te fin declare 15 Oktòb jounen fanm riral nan lane 2008, chak ane, toujou gen refleksyon k ap fèt nan okazyon jounen sa a sou sitiyasyon fanm peyizan yo, sa yo rele « fanm andeyò » yo.
Toupatou sou latè yo rekonèt fanm andeyò yo kòm potomitan sosyete a gras ak sa yo pote nan ekonomi yo menm lè se yo ki pa gen tè. Ann Ayiti sitiyasyon an pa diferan, anplis koutmen yo bay nan sekle, (...)
Akademi Kreyòl AyisyenPublié le 22 octobre 2014
Komite pou seleksyon Akademisyen yo
Se avèk anpil kè kontan Komite pou seleksyon Akademisyen yo ap anonse tout moun alawonnbadè, kit bò isit, kit (...)
Lòt Atik
- Akademi Kreyòl Ayisyen
- Komite Seleksyon Akademisyen yo
- « Bay fanmi yo manje e pwoteje tè agrikòl yo »...
- Mwa oktòb la se mwa kreyòl
- Haiti-Rép. Dom. : Le journaliste et entrepreneur Ives-Marie Chanel victime d’agression et vol à main armée près de Santo Domingo
- GARR atire atansyon otorite peyi d Ayiti sou sitiyasyon Ayisyen ki al chèche lavi nan peyi Brezil
- Mouvman patriyotik demokratik popilè (MPDP) yon nouvo zouti politik
- 20 lane apre, Fondasyon JMV ap mande jistis pou pè Jean Marie Vincent
- Bilan 15èm edisyon inivèsite popilè a
- Ebola, yon nouvo epidemi otorite yo ta dwe fèmen baryè pou li


text:
« Nou pran lapawòl », se yon zouti pou kontinye lit pou mas yo soti nan je wè bouch pe, pou moun sispann pale pou nou. Depi 1994, SAKS ap reyalize bilten sa a, kidonk lane 2012 la fè 18 lane depi “Nou pran Lapawòl” ap akonpaye mouvman kominikasyon popilè a kòm yon zouti edikasyon popilè. Bilten an soti chak 2 mwa.
1915-2015 : 100 lane okipasyon peyi DAYITI
PATI RASIN kan pèp la.
Ak bòt ou byen san bòt, okipasyon an toujou la.
Se pa 100 lane depi meriken te debake nap make,men 100 tan depi yo okipe nou.
28 jwiyè1915, lame meriken debake nan peyi Dayiti sou pretèks pou mete lòd nan dezòd yo deside te genyen nan peyi a. Men twoub politik ki tap souke sosyete a te yon pretèks pou lame meriken rantre Ayiti anndan vant sistèm yo. Yo te pwofite chase Alman yo ki te kontwole komès la ak Franse yo ki te genyen finans lan nan men yo. Nou di twoub politik ki tap sekwe peyi a te yon pretèks paske bòt yanki yo te deja rantre nan abitid enperyalis yo, mache sou souverènte lòt peyi nan zòn nan. Deja nan lane 1831, yo debake Zile Malouin. Nan lane 1845, yo anvayi peyi Meksik kote yo chatre yon bon moso nan teritwa li ki tounen Tekzas jounen jodi a. Yo te kontinye menm zak sovaj sa a nan plizyè lòt peyi nan Amerik santral la tankou Nikaragwa, ak Karayib la tankou Kiba, ak Dominikani. Yo menm deklare Pòtoriko, se yon moso nan peyi yo menm jan ak Lanavaz, zile ki nan dlo teritoryal Ayiti. Yap aplike doktrin prezidan Monroe ‘’Amerik pou Ameriken yo”. Se yon libète prezidan ameriken sa te bay peyi li nan mwa desanm 1823.
Enperyalis la pa te vini konsa. Li te jwenn konplisite yon bon valè nan klas politik tradiysyonèl la, nan tiboujwazi entelektyèl ak oligachi a pou blese souverènte premye peyi ki kwape esklavaj nan epòk pa nou an. Men yon lòt kote, mas popilè yo sitou peyizan ti mouchwa tè yo te asepte dabò direksyon Chalmay Peral epi apre okipan yo te asasine li, answit sou kòmannman Benwa Batravil pou konbat anvayisè yo. Ak anvayisman Dominikani ak Ayiti, se pi gwo foure men pran Lil Dayiti sibi apre Kristòf Kolon nan lane 1492.
Nan lane 1934, enperyalis meriken fè sanblan li renmèt pèp ayisyen desten li apre anpli rezistans li te jwenn. Okipan yo te si tèlman awogan, yo te si tèlman manifeste prejije yo san okenn konsiderasyon, menm anpol moun nan klas ak kouch sosyal ki te rele yo te montre yo bouke ak yo.
Men si yo ale depi 1934, pou ki sa nou di se 100 lane okipasyon nap make ?
Anvan meriken yo ale, yo te mete : yon lame sou pye pou kontwole mas yo, kraze tout mobilizasyon yo ; yon klas politik restavèk pou anpeche mas yo rive nan pouvwa ak yon demokrasi patisipatif ; epi oligachi a ki la pou achte nan men yo byen chè, vann pwodwi ti peyizan yo pou anyen paske se enperyalis ki fikse pri ni lè yap vann nou, nil lè yap achte nan men nou. Se menm oligachi sa ki sèvi yo entèmedyè tou pou tòde fòs kouray travayè yo nan faktori ak tout lòt kote yo lage sèn yo pou souse richès anlè ak anba tè peyi a. Lè yo retounen ak ansyen prezidan Aristid nan lane 1994 ak lè yo mache vin pran li 10 lane apre, se pa 2 nouvo okipasyon. Se menm premye a k ap konitinye dapre jan konjonkti nasyonal la ak entènasyonal la ye jounen jodi a. Peyi a ap peye jouskonn ya move konsekans anvayisman sa a. Pami yo, nou pran 6 ki parèt nou trèzenpòtan :
a) Dominasyon ak penetrasyon ekonomik ak kontwòl yo genyen sou ekonomi peyi a. Menm goud nou an, yon senbòl souverènte peyi a, te mare ak dola nan to 5 goud pou yon dola. Jounen jodi a, menm lè pri yon machandiz make an goud, se yon blòf paske pri tout bon an, se an dola li ye.
b) Dominasyon politik. Si Datiknav, se premye prezidan yo te domestike, bagay la pa chanje anpil ak tout lòt ki vini apre yo. W ka jwenn kèk ti rezistans lè enterè pou konn ya yo menase, men se dife bab mayi. Jan anbasadè Pamela Wite ap foure bouch nan politik peyi a, se yon egzanp klè dominasyon politik sa a.
c) Mizè a rantre epi chita pi plis nan peyi a sitou nan milye peyizan an. Apre nouvo chef peyi a retire atik 5 ki te la depi konstitisyon Desalin ki te anpeche etranje posede byen imèb tankou tè nan peyi, yo te chase peyizan yo. Nan ane 1930, 7 konpayi ameriken te posede 20.000 ekta. Menm sitiyasyon ap kontinye sou pouvwa tèt kale a . Tankou nan Nòdès, yo chase peyizan yo sou plizyè milye kawo tè pou fè zòn franch pou plante bannann pou voye vann Etazini.
d) Vag migrasyon ak emigrasyon te kòmamnse apati 1915. Se konsekans lamenm dappiyan yo te fè sou tè ti Peyizan yo. Se pa bann ak pakèt yo te rantre nan vil yo ou byen al koupe kann toujou nan jaden meriken Kiba ak Sendomeng. Se kouri lapli, tonbe nan basen.
e) Dominasyon militè. Peyizan ki menm lè yo tap goumen nan enterè gran don yo, ak esperyans yo te ka rive nan yon otonomi kote yo goumen pou pwòp enterè pa yo. Kako ak Chalmay Peral yo montre chemen sa a te posib. Okipan yo te dezame yo, epi mete kanpe lame pa li li te rele ‘’ jandamri Dayiti ‘’nan lane 1916. Menm lè lame a te chanje non kote li te vini nan lane 1928 ‘’Gad Dayiti’’, 1947 ‘’Ame Dayiti’’ epi sou Franswa Divalye nan lane 1958, ‘’Fòs ame Dayiti’’, mak fabrik la pa te janm chanje. Jodi a nou wè mete lapolis nan plas lame pa chanje mak fabrik kraze zo malere ak toufe tout mobilizsyon popilè. MINISTA, se bra ame enperyalis la ak klas dominant yo pou soutni lapolis la lè li manke fòs.
Rasanbleman Sosyalis pou yon Inisyativ Nasyonal Tout nèf (RASIN) kan Pèp La pre pou li mete ansanm ak tout kan pwogresis. Se pa sèlman pou make 100 lane depi nou anba bòt etranje, men tou pou fè yon feso pou peyi a reprann dwa gran moun li. Listwa inivèsèl montre li pa fasil pou yon peyi restavèk rive rezoud vre pwoblèm mas pèp li.
Oktòb 2014.
Marc-Arthur Fils-Aimé.
Sekretè Jeneral RASIN Kan Pèp la.
Site conçu et réalisé par AtelierWeb du Groupe Medialternatif
© Tous droits reservés - Mars 2012
Enstitisyon ki apiye SAKS
Broederlijk- Delen, Wacc, Développement et Paix, IMS, UNESCO, AJWS, Entraide et Fraternité
Ang ri Richard Jules al riyèl Levasseur # 21 A- Delmas 75
Pòtoprens Ayiti W.I.- Bwat Postal 15639 - Petyonvil
Telefòn : (509) 2945-64 22 / 3170-6422 - Imèl: saks@saks-haiti.org


text:
Did you mean:
- jaise suraj ke garmi se jalte huvey tan ko mil jaye taruvar ki chhayaa
- jaise suraj ki garmi se jalte
- jaise suraj ki garmi se anup jalota
- anup jalota jaise suraj ki garmi se
- suraj ki garmi se jalte
- suraj ki garmi se jalte mp3
- jaise suraj ki garmi se
- jaise suraj ki garmi se sharma bandhu
- suraj ki garmi se mil jaye tan
- anup jalota suraj ki garmi se
- suraj ki garmi se by anup jalota
- suraj ki garmi se anup jalota
- jaise suraj ki garmi ko
- suraj ki garmi se tan
- suraj ke garmi se jalte
- jaise suraj ki garmi
- jaise suraj ke garmi se
- suraj ki garmi se
- jiase suraj ki garmi se
- suraj ki garmi se parinay
- parinay suraj ki garmi se
- suraj ki garmi anup jalota
- suraj ki garmi
- suraj ke garmi se
- mama he s crazy
- goin out my head
- nhac khong loi bai hat em nho tay nguyen
- soundtrack 30 seconds to Mar
- mama don t allow jive aces
- red alert riddim promo cd
- let s fall love
- preghiera ortodossa
- murotal quran ahmad saud surat ar rahman
- mama don t you cry
- cynthia cathcart
- mama don t dance your daddy


text:
Death Haitian Haitian Haitian Haitian Haitian Haitian Haitian Haitian Haitian Greek Translation
Contact us for Death Haitian Haitian Haitian Haitian Haitian Haitian Haitian Haitian Haitian Greek Translation Services in Pakistan in English, Urdu and all other languages. Get certified Death Haitian Haitian Haitian Haitian Haitian Haitian Haitian Haitian Haitian Greek Translation for visa purposes for all cities of Pakistan including Karachi, Lahore, Islamabad, Rawalpindi, Faisalabad, Peshawer, Quetta, Sialkot, Gujrat, Multan, Hyderabad, Bahawalpur by top interpreters and get translate death haitian haitian haitian haitian haitian haitian haitian haitian haitian at cheap rates. Get free quote for less cost.
Contact us for cheap Death Haitian Haitian Haitian Haitian Haitian Haitian Haitian Haitian Haitian Translation Quote.
Languages for Death Haitian Haitian Haitian Haitian Haitian Haitian Haitian Haitian Haitian translation
Death Haitian Haitian Haitian Haitian Haitian Haitian Haitian Haitian Haitian Arabic translation
Death Haitian Haitian Haitian Haitian Haitian Haitian Haitian Haitian Haitian Balochi translation
Death Haitian Haitian Haitian Haitian Haitian Haitian Haitian Haitian Haitian Czech translation
Death Haitian Haitian Haitian Haitian Haitian Haitian Haitian Haitian Haitian Chinese translation
Death Haitian Haitian Haitian Haitian Haitian Haitian Haitian Haitian Haitian Dutch translation
Death Haitian Haitian Haitian Haitian Haitian Haitian Haitian Haitian Haitian English translation
Death Haitian Haitian Haitian Haitian Haitian Haitian Haitian Haitian Haitian French translation
Death Haitian Haitian Haitian Haitian Haitian Haitian Haitian Haitian Haitian German translation
Death Haitian Haitian Haitian Haitian Haitian Haitian Haitian Haitian Haitian Greek translation
Death Haitian Haitian Haitian Haitian Haitian Haitian Haitian Haitian Haitian Hindi translation
Death Haitian Haitian Haitian Haitian Haitian Haitian Haitian Haitian Haitian Italian translation
Death Haitian Haitian Haitian Haitian Haitian Haitian Haitian Haitian Haitian Japanese translation
Death Haitian Haitian Haitian Haitian Haitian Haitian Haitian Haitian Haitian Korean translation
Death Haitian Haitian Haitian Haitian Haitian Haitian Haitian Haitian Haitian Latin translation
Death Haitian Haitian Haitian Haitian Haitian Haitian Haitian Haitian Haitian Pashto translation
Death Haitian Haitian Haitian Haitian Haitian Haitian Haitian Haitian Haitian Portuguese translation
Death Haitian Haitian Haitian Haitian Haitian Haitian Haitian Haitian Haitian Punjabi translation
Death Haitian Haitian Haitian Haitian Haitian Haitian Haitian Haitian Haitian Russian translation
Death Haitian Haitian Haitian Haitian Haitian Haitian Haitian Haitian Haitian Sindhi translation
Death Haitian Haitian Haitian Haitian Haitian Haitian Haitian Haitian Haitian Spanish translation
Death Haitian Haitian Haitian Haitian Haitian Haitian Haitian Haitian Haitian Urdu translation
Death Haitian Haitian Haitian Haitian Haitian Haitian Haitian Haitian Haitian Polish translation
Death Haitian Haitian Haitian Haitian Haitian Haitian Haitian Haitian Haitian Dari translation
and many other languages.
For all kind of Document Translation Services & certification including Death Haitian Haitian Haitian Haitian Haitian Haitian Haitian Haitian Haitian, Marriage Deed, Marriage Certificate, Marriage License, Nikahnama , Birth Certificate , Death Certificate , Certificate , Degree , Passport , NIC , Transcript , Medical Certificate , Character Certificate , Police Verification , FIR , CV , Form , Press Release , Thesis , Brochure , Website , Article , Book , Legal Document , Medical Document , Divorce Certificate , Software Localization and others Contact Us Now.


text:
Did you mean:
- jaise suraj ke garmi se jalte huvey tan ko mil jaye taruvar ki chhayaa
- jaise suraj ki garmi se jalte
- jaise suraj ki garmi se anup jalota
- anup jalota jaise suraj ki garmi se
- suraj ki garmi se jalte
- suraj ki garmi se jalte mp3
- jaise suraj ki garmi se
- jaise suraj ki garmi se sharma bandhu
- suraj ki garmi se mil jaye tan
- anup jalota suraj ki garmi se
- suraj ki garmi se by anup jalota
- suraj ki garmi se anup jalota
- jaise suraj ki garmi ko
- suraj ki garmi se tan
- suraj ke garmi se jalte
- jaise suraj ki garmi
- jaise suraj ke garmi se
- suraj ki garmi se
- jiase suraj ki garmi se
- suraj ki garmi se parinay
- parinay suraj ki garmi se
- suraj ki garmi anup jalota
- suraj ki garmi
- suraj ke garmi se
- l instant mylene farmer
- preghiera ortodossa
- nhac khong loi bai hat em nho tay nguyen
- cynthia cathcart
- l inno di mameli
- l impressione
- murotal quran ahmad saud surat ar rahman
- chitti na koi sandes
- undefined
- l infini
- l insecurite
- l immenso


text:
View Classes in English
Klas Òdinatè
Nou gen yon gran varyete klas òdinatè nan Sistèm Bibliyotèk Depatman Orang lan ki fèt pou satisfè bezwen ou nan domèn òdinatè epi ede-w reyalize objektif ou. Nou gen profesè ki gen anpil eksperyans e ki ekspè tou nan domèn òdinatè.
Jwenn Klas Odinatè an Kreyòl
Nan 39 klas yo gade 1 - 10.
Paj: 1 2 3 4 »
11:15
AM
Apran konsèp ak t èminoloji. Vini alèz avèk environman Microsoft Word epi itilize bazik fiti nan Microsoft Word pou ka Kreye yon dokiman. Odyans rekòmande : Adilt
12:30
PM
Aprann kòman pou sèvi avèk opsyon Atizay yo ak kijan pou aplike estil Pou ka amelyore aparans yon dokiman. Odyans Rekòmande: Adilt
2:00
PM
Aprann kijan pou kreye tablo pou'w ka òganize done pli byen. Odyans Rekòmande: Adilt
This class is taught in Haitian Creole.
3:15
PM
Aprann kijan pou kreye tablo pou'w ka òganize done pli byen. Odyans Rekòmande: Adilt
This class is taught in Haitian Creole.
4:30
PM
Konpran konsèp presantasyon ak tèminoloji yo. Vini alèz avèk anvironman PowerPoint-an lè ou ap kreye yon prezantasyon. Odyans rekòmande: Adilt
5:45
PM
Konpran konsèp presantasyon ak tèminoloji yo. Vini alèz avèk anvironman PowerPoint-an lè ou ap kreye yon prezantasyon. Odyans rekòmande: Adilt
10:30
AM
Nou montre ou kòman pou kreye yon kont imèl. Epi tou kòman pou voye, resevwa ak òganize imèl sou entènèt . Odyans rekòmande : Adilt
11:30
AM
Aprann teknik motè rechèch yo pou- w ka jwenn egzakteman sa w ap chèche sou entènèt la.
Odyans Rekòmande: Adilt
11:45
AM
Aprann kijan pou konpoze ak voye mesaj elektwonik ki gen dokiman tache ladan. Vin abitye avèk reponn epi ranvwa mesaj. Odyans Rekòmande: Adilt
10:30
AM
Aprann Kòman pou pou ekri ak fòma lèt pwofesyonèl lè w'ap voye yon rezime ak kòman pou di mèsi aprè entèvyou-a. Nan klas sa, nap itilize modèl lèt ki nan Microsoft Word 2010. Klas sa fè pati yon seri de klas pou moun kap chèche travay.
Odyans Rekòmande: Adilt
Paj: 1 2 3 4 »


text: 1Apre gwo inondasyon an, pitit Noye yo, Sèm, Kam ak Jafè, te fè pitit. Men non pitit gason yo te fè. 2Men pitit gason Jafè yo: Se te Gomè, Magòg, Madayi, Javan, Toubal, Mechèk ak Tiras. 3Gomè te fè twa pitit gason: Achkenaz, Rifat ak Togama. 4Se Javan ki te papa Elicha, Tasis, Kitim ak Wodanim . 5Se tout pitit ak pitit pitit Jafè yo sa ki zansèt tout moun k'ap viv nan zile yo, yo chak sou tè pa yo, yo chak ak lang pa yo. Yo t'ap viv ansanm, fanmi ak fanmi, nasyon ak nasyon. 6Men pitit gason Kam yo: Se te Kouch, Mizrayim, Pout ak Kanaran. 7Kouch te fè senk pitit gason: Seba, Avila, Sabta, Rama ak Sabteka. Rama menm te gen de pitit gason: Seba ak Dedan. 8Kouch te gen yon lòt pitit gason yo te rele: Nimwòd. Nimwòd sa a, se premye moun ki te gwo chèf sou latè. 9Se te yon gwo chasè devan Senyè a. Se poutèt sa yo di: Gwo chasè devan Bondye tankou Nimwòd. 10Nan peyi kote li t'ap gouvènen an te gen lavil sa yo: Babèl, Erèk, Akad, Kalne nan peyi Chinea. 11Apre sa, li kite peyi a, l'ale lavil Asou. Men lavil li bati yo: Niniv, Reobòt-Ir, Kalak. 12Lèfini, li bati lavil Rezèm ant Niniv ak Kalak. Kalak sa a te yon gwo lavil. 13Mizrayim fè pitit. Se yo ki zansèt moun peyi Lidi, peyi Anan, peyi Leyab ak peyi Naftou, 14peyi Patwous, peyi Kaslou ak peyi Kaftò. Se nan peyi Kaslou sa a moun Filisti yo sòti. 15Premye pitit Kanaran se te Sidon. Apre sa vin Et. 16Se Kanaran tou ki papa Jebis, Amori, Gigach, 17Evi, Aka, Sini, 18Avad, Zema, Amat. Apre sa tout fanmi Kanaran yo gaye. 19Lizyè tè moun Kanaran yo pati depi lavil Sidon, li mete tèt sou Gera jouk li rive Gaza. Apre sa, li vire sou Sodòm ak Gomò, Adma ak Seboyim jouk li rive Lecha. 20Se tout pitit ak pitit pitit Kam yo sa, yo chak sou tè pa yo, yo chak ak lang yo. Yo t'ap viv ansanm, fanmi ak fanmi, nasyon ak nasyon. 21Sèm te gran frè Jafè. Li te gen anpil pitit tou. Se li ki te zansèt tout pitit Ebè yo. 22Men pitit gason Sèm yo: Se te Elam, Asou, Apachad, Lidi ak Aram. 23Men pitit Aram yo: Se te Ouz, Oul, Getè ak Mach. 24Se Apachad ki te papa Chelak. Chelak menm te papa Ebè. 25Ebè te gen de pitit gason. Yonn te rele Pelèg, paske se nan tan li moun sou latè te divize yonn ak lòt. Yo te rele frè l la Joktan. 26Joktan te papa Almodad, Chelèf, Azmavèt, Jerak, 27Adoram, Ouzal, Dikla, 28Obal, Abimayèl, Seba, 29Ofi, Avila ak Jobab. Yo tout se pitit Joktan yo te ye. 30Tè kote yo t'ap viv la te pran depi lavil Mecha, li moute kote lavil Sefa, jouk mòn ki bò kote solèy leve a. 31Se tout pitit ak pitit pitit Sèm yo sa, yo chak sou tè pa yo, yo chak ak lang pa yo. Yo t'ap viv ansanm, fanmi ak fanmi, nasyon ak nasyon. 32Tout moun sa yo se branch fanmi pitit Noye yo, dapre zansèt yo, nasyon pa nasyon. Apre gwo inondasyon an, tout nasyon ki sou latè sòti nan pitit Noye yo.


text:
tout sa ou di segne mp3 download
Tout sa ou di Segne by Pastor VALSAINT at Gospel Assembly University Mp3
Tout Sa Ou Di Senye - Haiti Gospel Talent Team At Faith Center Church Mp3
Tout sa ou di Segne by GAM KIDS GIRLS at Gospel Assembly University Mp3
Rolimps Moise(Tout sa ou di segnè) Mp3
Haitian gospel Seigneur mwen pa gen persôn Mp3
Ranpli-m: Paster Widmarc Mp3
Les gilbert - sa ou ye pou mwen Mp3
Zetwal - Se verite ( Kens Romain) Mp3
(Kitemelem sim pa sitizen sou te sa) Haiti Bouke Segne Di Yon Mo Tanpri Mp3
Segne Angnin M-pa Ka Ba Ou Mp3
KITEM TANDE VWA OU PI PLIS Delly Benson Mp3
oh segne ala ou gran ( part 1) Mp3
Wi pran tout SEGNE by Sister Nerla VALSAINT & Sister Phara at Gospel Assembly University Mp3
Teknon Vo x- Tout Se Pou Ou (Official Music ) Mp3
Tout glwa se pou Bondye (www.LevanjiLmizik.com) Pre Lakwa - Haitian GospeL Music Mp3


text:
1896 Elwood McCloskey Philadelphia, Pa W 4 Sep 7 Billy Whistler Philadelphia, Pa L 6 Oct 15 Jack Kelly Philadelphia, Pa W 6 Nov 12 Billy Whistler Philadelphia, Pa D 6 Nov 19 Paul Dime Philadelphia, Pa KO 4 Dec 17 Joe Bernstein Philadelphia, Pa ND 6 1897 Jan 21 Danny McMahon Philadelphia, Pa W 6 Feb 1 Fred Wright Philadelphia, Pa KO 4 Feb 8 Tommy White Philadelphia, Pa ND 6 Mar 1 Billy Burris Philadelphia, Pa KO 4 Mar 8 George Holland Philadelphia, Pa ND 6 Mar 22 Crocky Boyle Philadelphia, Pa ND 6 May 3 Frank Bradley Philadelphia, Pa ND 6 Sep 20 Andy Rambo Philadelphia, Pa ND 12 Nov 22 Elwood McCloskey Philadelphia, Pa ND 6 Dec 20 Elwood McCloskey Athens, Pa W 15 1898 Jan 29 Joe Bernstein Philadelphia, Pa ND 6 Oct 30 Harry Smith Philadelphia, Pa ND 6 Nov 12 Oscar Gardner Philadelphia, Pa ND 6 Dec 5 Elwood McCloskey Frankfort, Pa ND 6 1899 Jan 7 Jerry Marshall Philadelphia, Pa ND 6 Jan 21 Danny McMahon Philadelphia, Pa ND 6 Feb 21 Young Pluto Philadelphia, Pa ND 6 Mar 18 Kentucky Rosebud Philadelphia, Pa KO 4 -This man was "Walter Edgerton" Apr 7 Ned "Kid" Broad Brooklyn, NY D 10 Apr 29 Jack "Doc" Hamilton Brooklyn, NY D 20 May 13 Joe Cain Brooklyn, NY D 20 Oct 7 Joe Cain Brooklyn, NY D 20 -Some sources report "D 25" Nov 11 Marty McCue Philadelphia, Pa ND 6 Nov 15 Jack McClelland Pittsburgh, Pa L 20 Dec 9 Eddie Lenny Philadelphia, Pa ND 6 1900 Jan 20 Marty McCue Brooklyn, NY D 20 -Some sources report "D 25" Jan 26 Tim Callahan Philadelphia, Pa LK 6 -Some sources report "LK 3" Mar 9 Tim Callahan Philadelphia, Pa LT 2 Oct 20 Jimmy Simister Philadelphia, Pa ND 6 Dec 21 Jimmy Simister Philadelphia, Pa ND 6 1901 Dec 20 Eddie Lenny Savannah, Ga LK 13 1902 Jan 4 Sammy Smith Philadelphia, Pa ND 6 Feb 1 Jimmy Simister Philadelphia, Pa ND 6 Apr 5 Cole Watson Philadelphia, Pa ND 6 Apr 8 Crocky Boyle Philadelphia, Pa ND 6 -Some sources report "EX 6" Apr 19 Young Erne Philadelphia, Pa ND 6 Sep 29 Luke McAnnany Philadelphia, Pa TK 6 -Some sources report "LF" ; Police intervened 1903 Mar 18 Eddie Lenny Savannah, Ga LT 16 Dec 26 George "Kid" Decker Philadelphia, Pa LT 4 1904 Sep 16 Jack Hagan Philadelphia, Pa ND 6 Nov 4 Jack Hagan Frankfort, Pa LK 1 -Some sources report "Philadelphia, Pa" *** Much Data Was Provided By William Schutte ***
Record courtesy of Tracy Callis, Historian, International Boxing Research Organization
[Return to Top]


text:
Word Display Range
Trend Language
JeanBertrandAristide
Haiti, Tabarre
Followers: 5837, Following: 545
PS: THIS IS A PARODY ACCOUNT. Ansanm nou fèb, ansanm ansanm nou se Ayisyen.
“@PrezidanTitid: It's already a wrap! “@MrMerveille18: A Chelsea win Sunday and it's a wrap””I know but for some there's doubt
Presyon an se demen lol “@OliBemps: @PrezidanTitid oh, te kwem te tande gen on presyon pran premye goal nan chanpyona a? lol”
pa gen moun ki bay ManU vs Chelsea a regle on merd pou yo lmao RT @PrezidanTitid: Wknd Sa telman gen gwo match!
"@PrezidanTitid: Kounya man tren NY Ou pa ka touse plus ke 3 fois nom ... Se kenbe touse a smh"LMAO hell yeah
?? @PrezidanTitid: Kounya man tren NY Ou pa ka touse plus ke 3 fois nom ... Se kenbe touse a smh
Sheesh "@PrezidanTitid: Kounya man tren NY Ou pa ka touse plus ke 3 fois nom ... Se kenbe touse a smh"
Raw truth “@one_cyn: “@_01Katarina: @PrezidanTitid @one_cyn Anmweuuyy konsa Titid ???” he's right though”
RT @Tisaksuk: @PrezidanTitid justement. Ou pa kon poukisa yo pran lari. Kisa yap revandike. Youn kou yo bezwen fè
RT @PrezidanTitid: Zafè n Si n te Janm panse opozisyon pa bo isit se yon bagAy seryeu yap regle. Sorti sou gnb rive sou Sa yo la tout se dèyè pouvwa.
@PrezidanTitid justement. Ou pa kon poukisa yo pran lari. Kisa yap revandike. Youn kou yo bezwen fè
RT @PrezidanTitid: Zafè n Si n te Janm panse opozisyon pa bo isit se yon bagAy seryeu yap regle. Sorti sou gnb rive sou Sa yo la tout se dèyè pouvwa.
RT @PrezidanTitid: Ekip la pa sanble timoun U17 men se deye yo m Pral mache papa.. Bay pi gran devant...


text:
Pistolè Rivyè Vag bach 2013 Videyo
Camille Juban ranport Eliminasyon Single nan bach AWT Vag pistolè River prezante pa tribord.
Prévision a delivre pou yon jou kat nan la 2013 AWT River Vag pistolè bach prezante pa tribord ak 20-25 ne van. Vag yo te ti men te gen ase yo jwenn atravè yon bracket plen eliminasyon yon sèl pou tout divizyon. Se te yon jou tan nan plaj la men li te enteresan yo wè sa ki pasaje yo t 'ka sove nan kondisyon sa yo difisil.
Category: Contest Videos, Pistol River Wave Bash, Videos


text:
Boutik kochon ak wouj Gabbage
Mwen si ou pa janm fè yon gabbage se konsa bon gou! Gen yon bon farin frans!
Aux dous
Mmmmmmmmmmm èd Ki doesn\\ t renmen sant aux cho nan maten? Ak anpil anpil lèt ak flottante sou maple sirup? Vous jwe yon plezi jeu jòdi a! Tou sa ou genyen pou se pwan soti patine tranches de aux, faire kèk bè yummy sou yo, ajoute yon sirup dous, ma maple sou tèt, dekore yo ak yon nouvo rekòt. Tout mou-n ap jwi dejene résumé sa a! Jwi! =)
VPN Beauté teen
Li se yon bèl teeanger ki rêves pou devni yon diva an. Apre sa, li gen tout chans nan lemonn antye sa bon gade li genyen, pa ou kwè sa? Men, wi, ou di a bon, pou yon bon nèt gade li bezwen èd ou, men ou bezwen admèt li se yon natirèl beauté. Men, si ou vle pou fè l' briye, koulye a se chans ou genyen pou montre sa ou ka fè! Yo prepare pou yon nouvo avanti VPN fasyal Et transfòme beauté teen la nan yon zetwal an!
Bo D' Âge
Tankou lanm lanmè aksidan an Et ansanm nan solèy, renmen sa yo pataje bo se move ak pouvwa a résonner forevermore tout tan.
Byenveni nan BBDressup.com, se yon plezi nèt san abiye nan jwèt pou fi sit entènèt. Chak Et chak jou nou fonction 6 nouvo libre rad moute jwèt. sa se pwèske 40 nouvo filles jwèt pa semenn yo tout approprié pou nou odyans jenn gason. Nou pwèske ont abiye jwèt pou fi. Maryaj, mode, célébrités, prensès, contes, ak mermaid abiye jwèt pou sèlman bay non de twa. Boudis nou gen tou rad animal moute jwèt ak cuisine jwèt, jwèt VPN pou fi ak lis la va. Bon de tout, se sa tout nou fi jwèt yo nèt gratis, epi nou pa bezwen une connexion ou abònman yo. jis vini ak mache jan ou renmen tout de nou lib rad moute jwèt chak jou. Tanpri, tchyeke tounen souvan, jan nou toujou chanje e amelyore rad nou moute sit entènèt jwèt.
D' 2011-2012, tout dwa rezève. patrone pa Abiye jwèt


text: 1Salomon te renmen ak anpil fanm ki moun lòt nasyon. San konte pitit fi wa peyi Lejip la, li te gen fanm ki soti nan peyi Moab, nan peyi Amon, nan peyi Edon, nan peyi Sidon ak nan peyi Et. 2Li te marye ak anpil fanm ki soti nan lòt nasyon, atout Seyè a te bay moun pèp Izrayèl yo lòd pou yo pa janm marye ak moun sa yo, pou yo pa janm kite yo mele ak yo, paske moun sa yo va pran tèt yo pou fè yo sèvi bondye pa yo. Men, Salomon te sitèlman renmen yo, li marye ak yo. 3Salomon te marye ak sètsan (700) madanm ki soti nan fanmi gwo chèf, lèfini li te gen twasan (300) fanm kay. Medam sa yo fè l’ vire do bay Bondye. 4Lè Salomon konmanse granmoun, medam yo pran tèt li, yo fè l’ al sèvi lòt bondye. Li pa sèvi Seyè a, Bondye li a, ak tout kè li ankò, jan David, papa l’, te fè l’ la. 5Li pran sèvi Astate, bondye peyi Sidon an, ak Milkòm, vye zidòl degoutan peyi Amon an. 6Salomon tanmen fè sa ki mal devan Seyè a. Li pa sèvi l’ ak tout kè li jan David, papa l’, te fè a. 7Sou mòn ki sou bò solèy leve lavil Jerizalèm lan, li bati de tanp, yonn kote yo fè sèvis pou Kemòch, vye zidòl degoutan peyi Moab la, ak yonn kote yo fè sèvis pou Molòk, vye zidòl degoutan peyi Amon an. 8Se konsa li bati lòt tanp kote pou medam lòt nasyon li te marye yo al boule lansan ak ofri bèt pou touye pou bondye pa yo. 9Seyè a move sou Salomon paske Salomon te vire do bay Seyè a, Bondye pèp Izrayèl la. Atout Seyè a te parèt de fwa devan Salomon, 10atout li te ba li lòd pou li pa sèvi bondye lòt nasyon yo, Salomon pa t’ koute Seyè a, li pa swiv lòd li yo. 11Seyè a di Salomon konsa: -Gade sa ou fè! Ou pa respekte kontra mwen te pase avè ou la, ou pa fè sa m’ te ba ou lòd fè. M’ap wete baton kòmandman an nan men ou, m’ap mete yonn nan chèf ou yo nan plas ou. 12Men, poutèt David, papa ou, mwen p’ap fè sa nan vivan ou. Se nan men pitit gason ou lan m’ap wete gouvènman an. 13Men, mwen p’ap wete tout peyi a nèt anba lòd li. Poutèt David, sèvitè m’ lan, poutèt lavil Jerizalèm mwen chwazi pou rele m’ pa m’ lan, m’ap kite yon branch fanmi pou li. 14Se konsa, Seyè a fè Adad, yon moun nan fanmi wa Edon an, leve dèyè Salomon. 15Men istwa Adad: Lontan sa, nan tan David t’ap fè lagè ak peyi Edon, Joab, kòmandan lame li a, te moute nan peyi Edon al antere kadav sòlda pèp Izrayèl yo ki te mouri nan lagè a. Lèfini, yo touye dènye gason ki te nan peyi a. 16Joab rete sis mwa nan peyi a ansanm ak tout lame a jouk yo fin touye dènye gason ladan l’. 17Lè sa a, Adad te timoun. Li te rive chape kò l’ ansanm ak kèk lòt moun peyi Edon ki t’ap travay kay papa l’. Y’ ale nan peyi Lejip. 18Yo kite lavil Madyan, yo pase lavil Paran. Antan yo la, yo pran kèk gason avèk yo, yo desann peyi Lejip bò kote wa peyi a. Farawon an ba li yon kay pou l’ rete ak yon pòsyon tè pou l’ travay. Lèfini li ba li manje. 19Adad sitèlman vin bon zanmi farawon an, farawon an pran bèlsè li, sè larenn Takpènès, li bay Adad li pou madanm. 20Madan Adad fè yon pitit gason yo te rele Genoubat. Larenn Takpenès fè elve Genoubat nan palè a kote li grandi ansanm ak tout pitit wa yo. 21Lè nouvèl lanmò David ak lanmò Joab rive nan peyi Lejip, tonbe nan zòrèy Adad, Adad di farawon an konsa: -Kite m’ tounen nan peyi m’. 22Farawon an mande l’: -Poukisa? Eske ou janm manke anyen isit lakay mwen kifè ou vle tounen lakay ou? Adad reponn li: -Mwen gen tou sa m’ bezwen. Men se pou ou kite m’ ale. Se konsa Adad tounen nan peyi l’. 23Bondye fè yon lòt moun leve dèyè Salomon ankò. Se te Rezon, pitit gason Elyada, ki te kouri kite lakay mèt li, Adadezè, wa peyi Soba a. 24Rezon sanble yon bann gason avè l’. Se konsa li vin chèf yon bann bandi. Lè sa a, David te bat Adadezè, li touye tout moun peyi Siri ki t’ap mache avèk Adadezè. Se konsa Rezon desann lavil Damas. Li vin chèf lavil Damas. 25Pandan tout rèy wa Salomon, Rezon pa t’ vle wè pèp Izrayèl la. Mete sou mechanste Adad t’ap fè pèp Izrayèl la, Rezon pa t’ vle wè pèp Izrayèl la menm. Rezon te vin wa nan peyi Siri. 26Yon lòt moun ki te bay Salomon do ankò, se te Jewoboram, yonn nan moun ki t’ap sèvi avèk Salomon yo. Jewoboram te pitit Nebat, yon nonm lavil Zereda nan peyi Efrayim. Manman l’ te yon vèv yo te rele Sewa. 27Men rezon ki te pote Jewoboram bay Salomon do. Salomon t’ap fè yo ranbleye teras ki bay sou solèy leve lavil Jerizalèm lan. Li t’ap fè repare miray Lavil David, papa l’. 28Jewoboram te yon vanyan gason, lèfini li te konn sa li vle. Lè Salomon wè jan jenn gason an te travay rèd, li mete l’ reskonsab travay kòve nan pòsyon tè ki pou fanmi pitit Jozèf yo. 29Yon jou, Jewoboram te fèk kite lavil Jerizalèm, li kontre sou wout li ak Akija, pwofèt lavil Silo a. Akija te gen yon rad tou nèf sou li. De mesye yo te pou kont yo sou wout la nan mitan jaden yo. 30Akija wete rad nèf ki te sou li a, li chire l’ fè douz moso. 31Lèfini, li di Jewoboam: -Pran dis moso pou ou, paske Seyè a, Bondye pèp Izrayèl la, voye di ou: Mwen pral wete kòmandman peyi a nan men Salomon, m’ap ba ou dis branch fanmi pou ou. 32Salomon pral rete ak yon sèl branch fanmi. M’ap fè sa pou li poutèt David, sèvitè m’ lan, poutèt lavil Jerizalèm mwen te chwazi nan tout peyi Izrayèl pou rele m’ pa m’ lan. 33Salomon vire do ban mwen, l’ al adore bondye lòt nasyon, tankou Astate, zidòl fanm moun peyi Sidon yo, Kemòch, bondye moun Moab yo, ak Milkòm, bondye moun Amon yo. Salomon pa fè sa ki byen devan je mwen, li pa mache dwat, li pa swiv lòd ak kòmandman mwen yo tankou David, papa l’, te fè l’ la. 34Men, mwen pa t’ wete gouvènman tout peyi a nan men l’. M’ap kite l’ gouvènen konsa jouk li mouri. M’ap fè sa pou li poutèt David, sèvitè m’ lan, yon nonm mwen te chwazi, yon nonm ki te mache sou lòd ak kòmandman mwen yo. 35Men, m’ap wete gouvènman tout peyi a nan men pitit gason l’ lan. M’ap ba ou dis branch fanmi pou gouvènen. 36M’ap kite yon sèl branch fanmi pou pitit li a. Konsa, David, sèvitè m’ lan, va toujou gen yon moun nan ras li ap gouvènen lavil Jerizalèm, lavil mwen te chwazi pou m’ rete a. 37Ou menm, mwen pran ou, m’ap mete ou wa sou tout peyi Izrayèl la. Konsa, w’a chèf sou tout peyi ou vle a. 38Si ou fè tou sa mwen mande ou fè, si ou mache sou lòd mwen, si ou fè sa ki dwat devan je m’, si ou kenbe tout lòd ak tout kòmandman mwen yo tankou David, sèvitè m’ lan, te fè l’ la, m’ap toujou kanpe la avè ou. Lèfini, tankou mwen te fè sa pou David, m’ap fè ou toujou gen yon moun nan fanmi ou k’ap wa apre ou. M’ap ba ou peyi Izrayèl la pou ou. 39Se konsa m’ap pini moun fanmi David yo. Men, se p’ap pou tout tan. 40Se poutèt sa Salomon te soti pou l’ touye Jewoboam. Men, Jewoboram leve, li kouri ale nan peyi Lejip, bò Chichak, wa peyi a. Li rete la jouk Salomon mouri. 41Se nan liv istwa Salomon an nou jwenn tout lòt bagay Salomon te fè yo ak jan li te gen bon konprann. 42Salomon te wa lavil Jerizalèm, li te gouvènen tout pèp Izrayèl la pandan karantan. 43Lè li mouri, yo antere l’ nan lavil David, papa l’. Se Woboram, pitit li, ki moute nan plas li sou fotèy la.


text: 1Jozèf lage kò l’ sou papa l’, li kriye kont li, li bo l’ nan figi. 2Apre sa, Jozèf rele dòktè ki t’ap sèvi l’ yo, li fè yo pare kadav la. Se sa menm dòktè yo fè. 3Yo pran karant jou pou pare kadav la jan yo konn fè l’ la. Apre sa, moun peyi Lejip yo pase swasanndi jou ap kriye pou li. 4Lè tout swasanndi jou yo fin pase, jou pou antèman an rive. Jozèf pale ak moun lakay farawon yo, li di yo konsa: -Tanpri souple, rann mwen sèvis sa a. Pote komisyon sa a bay farawon an pou mwen. 5Di l’ pou mwen: Anvan papa m’ te mouri li te fè m’ sèmante pou m’ te antere l’ nan kavo li te fè pare pou li nan peyi Kanaran. Tanpri, kite m’ moute al antere papa m’. Apre sa, m’a tounen. 6Farawon an voye reponn li: -Ou mèt al antere papa ou, jan ou te sèmante ba li a. 7Se konsa Jozèf moute al antere papa l’. tout moun lakay farawon yo, tout chèf ak tout notab peyi Lejip yo ale ak li, 8ansanm ak tout fanmi Jozèf yo, frè l’ yo, ak tout fanmi papa l’ yo. Men yo te kite tout timoun piti yo Gochenn ansanm ak bèt yo, mouton, kabrit ak bèf. 9Te gen anpil cha ak anpil kavalye sou chwal ki t ale avek li. Kifè pa t’ manke moun nan lantèman an. 10Lè yo rive nan glasi Atad ki lòt bò larivyè Jouden, kote sòlèy leve a, yo pran rele byen fò. Jozèf te fè yo fè sèvis la pandan sèt jou pou papa l’. 11Lè moun peyi Kanaran yo wè sèvis lantèman yo t’ap fè Atad la, yo di: -Ala yon grannèg ki mouri lakay moun peyi Lejip yo papa! Se poutèt sa yo rele glasi ki lòt bò larivyè Jouden an: Glasi lapenn moun peyi Lejip yo. 12Konsa, pitit gason Jakòb yo te fè jan papa yo te ba yo lòd fè a. 13Yo pote kadav li nan peyi Kanaran, yo antere l’ nan twou wòch ki te nan jaden Makpela a, anfas Manmre. Se jaden sa a Abraram te achte nan men Efwon, moun Et la, pou sèvi l’ simityè. 14Apre Jozèf fin antere papa l’, li tounen Lejip ansanm ak frè l’ yo ak tout moun ki te moute avè l’ pou lantèman papa l’ la. 15Apre lanmò papa yo, frè Jozèf yo di: -Ou pa janm konnen. Jozèf ka kenbe nou nan kè, li ka fè nou peye tout sa nou te fè l’ yo. 16Se konsa yo voye di Jozèf: -Men komisyon papa te ban nou pou ou anvan l’ te mouri: 17Men sa n’a di Jozèf pou mwen: Tanpri, padonnen krim frè ou yo te fè ou la. Padonnen peche yo paske yo te fè ou mal anpil. Koulye a atò, tanpri, padonnen mal nou te fè ou la, nou menm k’ap sèvi Bondye papa ou la. Lè Jozèf tande pawòl sa a, li pran kriye. 18Apre sa, frè l’ yo vini yo menm menm, yo bese tèt yo jouk atè devan li, yo di l’ konsa: -Men nou pote tèt nou pou nou sèvi ou domestik. 19Jozèf di yo: -Nou pa bezwen pè. Mwen pa kapab pran plas Bondye. 20Nou te moute konplo pou fè m’ mal. Men Bondye fè sa tounen yon byen, pou l’ te fè sak rive jòdi a rive, pou l’ te ka sove lavi tout kantite moun sa yo. 21Non. Nou pa bezwen pè. M’ap okipe nou, nou menm ansanm ak tout pitit nou yo. Se konsa, Jozèf te pale byen ak frè l’ yo, li te di yo pawòl ki te touche kè yo, li remoute kouraj yo. 22Jozèf te rete nan peyi Lejip ak tout fanmi papa l’ yo. Li te gen sandizan (110 an) lè l’ mouri. 23Li te gen tan wè pitit ak pitit pitit Efrayim. Se nan men l’ pitit Maki yo te fèt. Maki sa a te pitit Manase. 24Li di frè l’ yo konsa: -Mwen pral mouri. Men mwen sèten Bondye gen pou vin ede nou. L’ap fè nou kite peyi sa a, l’ap fè nou tounen nan peyi li te sèmante l’ap bay Abraram, Izarak ak Jakòb la. 25Apre sa, Jozèf fè pitit Izrayèl yo sèmante ba li, li di yo: -Wi, Bondye gen pou vin ede nou. Lè sa a, tanpri, pote zosman m’ yo moute ak nou. 26Lè Jozèf mouri li te gen sandizan (110 an). Yo benyen kadav la, yo pare l’ pou l’ pa pouri. Yo mete l’ nan yon sèkèy byen fèmen nan peyi Lejip.


text: 1Seyè a di konsa: Moun lavil Moab yo ap plede fè peche sou peche san rete. Mwen fin pran desizyon m’, mwen p’ap chanje lide. Yo pa respekte zosman wa Edon an. Yo boule yo fè yo tounen sann. 2M’ap voye dife nan peyi Moab la. L’a boule gwo kay lavil Keriyòt yo ra tè. Moun Moab yo ap mouri nan mitan batay la, antan moun k’ap goumen yo ap rele byen fò, epi klewon ap kònen. 3M’ap touye chèf k’ap gouvènen nan mitan yo ansanm ak tout lòt chèf ki nan peyi a. Se Seyè a menm ki di sa. 4Seyè a di konsa: Moun peyi Jida yo ap plede fè peche sou peche san rete. Mwen fin pran desizyon m’, mwen p’ap chanje lide. Yo voye sa mwen te moutre yo a jete. Yo p’ap fè sa m’ te ba yo lòd fè a. Yo kite menm zidòl zansèt yo te sèvi a fè yo pèdi wout yo. 5Se poutèt sa, m’ap voye dife nan peyi Jida a. L’a boule gwo kay lavil Jerizalèm yo ra tè. 6Seyè a di konsa: Moun pèp Izrayèl yo ap plede fè peche sou peche san rete. Mwen fin pran desizyon m’, mwen p’ap chanje lide. Yo pran moun serye ki pa ka peye dèt yo, yo vann yo tankou esklav. Yo pran pòv malere ki pa gen senk pou peye dèt yo, yo vann yo pou gremesi. 7Y’ap pilonnen malere anba pye yo. Y’ap fè pòv yo vin pi pòv. Papa kou pitit al dèyè fi k’ap sèvi nan kay la. Konsa, yo trennen non Bondye nan labou. 8Yo kouche bò lotèl yo sou rad moun te mete nan plan lakay yo. Nan tanp bondye yo a y’ap bwè bweson yo te fè moun bay pou amann. 9Men, nou menm pèp mwen, se pou nou mwen te detwi moun Amori yo nèt, yon bann moun ki te wo tankou pye palmis, ki te gen kouraj tankou pye bwadchenn. Mwen koupe branch yo ra tè. Mwen dechouke rasin yo. 10Mwen fè nou soti kite peyi Lejip. Mwen mennen nou pandan karantan nan dezè a. Mwen ban nou peyi moun Amori yo pou peyi pa nou. 11Mwen te chwazi kèk nan pitit gason nou yo pou sèvi m’ prèt, ak kèk nan jenn gason nou yo pou yo ka vin nazirit. Se pa konsa sa te fèt vre, moun Izrayèl? Se mwen menm, Seyè a, ki di sa. 12Men, nou fè nazirit yo bwè diven, nou bay pwofèt yo lòd pou yo pa bay mesaj mwen ba yo pou pèp la. 13Koulye a, mwen pral kraze nou anba pye m’ menm jan yon kabwèt chaje ap foule tè. 14Nou te mèt konn kouri, nou p’ap chape. Gwonèg kou nou gwonèg, sa p’ap sèvi nou anyen. Vanyan kou nou vanyan, nou p’ap ka sove pwòp tèt nou. 15Moun k’ap tire flèch yo p’ap ka rete kanpe. Moun k’ap kouri vit yo p’ap ka chape. Kavalye sou chwal p’ap ka sove lavi yo. 16Jou sa a, ata sòlda ki pi vanyan yo ap lage zam yo atè, y’ap kouri met deyò tankou manman yo te fè yo. Se Seyè a menm ki di sa.


text: 1Seyè a di ankò: -Lè sa a, m’ap Bondye tout branch fanmi pèp Izrayèl la. Yo tout y’ap vin pèp pa mwen. 2Nan dezè a mwen te aji ak bon kè ak moun ki te chape anba lanmò nan lagè. Moun Izrayèl yo pral resi viv ak kè poze. 3Byen lwen, Seyè a te fè m’ wè li. Li t’ap di: Nou menm moun pèp Izrayèl, mwen p’ap janm sispann renmen nou. Se poutèt sa m’ap toujou aji byen ak nou. 4Bèl pèp Izrayèl mwen sa a, m’ap rebati peyi nou an. Peyi nou an va kanpe ankò. Nou pral dekwoke tanbouren nou yo ankò. Nou pral danse ak kè kontan. 5Nou pral plante rezen sou tout mòn Samari yo. Moun ki va plante se yo ki va rekòlte. 6Wi, lè sa a moun k’ap veye yo va rete sou mòn Efrayim yo, y’a rele byen fò: Annou wè! Ann moute mòn Siyon, bò kot Seyè a, Bondye nou an. 7Seyè a di ankò: -Chante ak kè kontan pou pèp Izrayèl la! Pi gwo nasyon pase l’ nanpwen. Fè yo tande jan n’ap chante pou Bondye. Seyè a delivre pèp li a. Li delivre sa ki te rete nan pèp Izrayèl la. 8Wi, se mwen menm, Seyè a, k’ap mennen yo sot nan nò. M’ap ranmase yo nan dènye bout latè. Sa ki avèg, sa k’ap bwete, fanm ki ansent, fanm ki gen tranche, yo tout ap vin ansanm. Se yon foul moun k’ap tounen. 9Sou tout wout la y’ap lapriyè, y’ap kriye de ran dlo, antan m’ap mennen yo tounen. M’ap fè yo pran yon wout plat kote yo p’ap bite, jouk yo rive bò sous dlo yo. Mwen tankou yon papa pou pèp Izrayèl la. Efrayim se premye pitit gason m’. 10Seyè a di ankò: -Nou menm lòt nasyon yo, koute sa m’ap di: Mache fè konnen l’ nan tout zile ki byen lwen yo. Di yo: Seyè a te gaye tout pèp Izrayèl la. Se li menm ki pral sanble yo ankò. Mwen pral okipe yo, tankou gadò k’ap okipe mouton l’. 11Mwen libere moun fanmi Jakòb yo. Mwen delivre yo anba men yon nasyon ki te pi fò pase yo. 12Y’ap vini sou mòn Siyon an, y’ap chante tèlman y’ap kontan. Y’a kontan anpil pou tou sa Seyè a pral ba yo. L’ap ba yo ble, diven, lwil fre, mouton, kabrit, bèf. Y’ap tankou yon jaden byen wouze. Y’ap gen tou sa yo bezwen. 13Jennfi yo va danse tèlman y’a kontan. Jennjan ansanm ak granmoun gason yo va kontan tou. M’ap wete lapenn nan kè yo, m’ap fè yo kontan. M’ap fè yo pran kouraj. Nan mitan chagren yo, m’ap fè yo kontan. 14M’ap fè prèt yo manje vyann gra kont kò yo. Pèp mwen an va jwenn tou sa yo bezwen nan tout bon bagay m’a ba yo. Se mwen menm Seyè a ki di sa. 15Men sa Seyè a di ankò: -Yo tande yon sèl rèl nan Rama. Yo tande kriye ak gwo anmwe. Se Rachèl k’ap kriye pou pitit li yo. Li pa vle kite pesonn konsole l’ paske pitit li yo mouri. 16Men sa Seyè a di ankò: -Sispann rèl ou yo, Rachèl. Siye dlo nan je ou. Sa ou te fè pou pitit ou yo p’ap pèdi. Y’ap tounen soti nan peyi lènmi yo. 17Gen bèl espwa pou ou denmen. Pitit ou yo pral tounen nan peyi yo. Se mwen menm Seyè a ki di sa. 18Mwen tande moun Izrayèl yo ap plenn. Y’ap di konsa: -Seyè, nou te tankou yon ti towo mawon. Men, ou donte nou, ou moutre nou jan pou nou obeyi ou. Fè nou tounen vin jwenn ou, paske ou se Seyè a, Bondye nou an. 19Nou te vire do ba ou, men, koulye a nou vle tounen vin jwenn ou. Sa te fè nou lapenn, nou rekonèt sa nou te fè a mal. Nou te wont, nou te bese tèt nou atè, paske nou te peche nan tan jennès nou. 20Izrayèl, nou se pitit gason mwen pi renmen an, pitit mwen pi pito a. Chak fwa non nou vin nan bouch mwen pou m’ pini nou, mwen chonje jan mwen renmen nou. Se poutèt sa mwen fèb pou nou, m’a gen pitye pou nou. Se mwen menm Seyè a ki di sa. 21Mete mak sou tout wout la, plante jalon sou tout chemen an. Jwenn chemen ou te pran lè ou taprale a. Tounen non, nou menm moun pèp Izrayèl yo, tounen lakay nou nan lavil ki pou nou yo. 22Kilè n’a sispann drive deyò, bann wòklò! Mwen fè yon bagay tou nèf nan peyi a: Koulye a se fanm k’ap liyen gason. 23Seyè ki gen tout pouvwa a, Bondye pèp Izrayèl la, di ankò: -Lè m’a fè pèp mwen an tounen lakay li, men sa yo pral mache di ankò nan tout peyi Jida ak nan tout lavil li yo: Se pou Seyè a beni mòn ki apa pou li a, mòn kote Bondye k’ap delivre a rete a. 24Se sou mòn sa a moun peyi Jida yo ansanm ak moun tout lavil yo pral rete. Se la moun k’ap travay latè yo ansanm ak moun k’ap gade mouton yo pral rete tou. 25Mwen pral bay tout moun ki bouke yo kouraj. Mwen pral plen vant tout moun k’ap mouri grangou yo. 26Lè sa a, pèp la va di: M’ al dòmi. Lè m’ leve, mwen wè dòmi an te bon pou mwen. 27Talè konsa mwen pral simen moun ak bèt nan tout peyi Izrayèl la ak nan tout peyi Jida a. Se mwen menm Seyè a ki di sa. 28Menm jan mwen te pran san m’ pou m’ te derasinen yo, lage yo atè, demoli yo, detwi yo, fè malè sou yo, se konsa tou mwen pral pran san m’ pou m’ rebati yo, pou m’ replante yo. Se Seyè a menm ki di sa. 29Lè sa a, pesonn p’ap di ankò: Papa ak manman te manje rezen vèt, se dan timoun yo ki gasi. 30Moun ki manje rezen vèt la, se li menm ki va gen dan gasi. Chak moun va mouri pou sa li fè ki mal. 31Seyè a di ankò: Lè a pral rive, mwen pral pase yon lòt kontra avèk moun peyi Izrayèl yo ansanm ak moun peyi Jida yo. 32Se p’ap tankou kontra mwen te pase avèk zansèt yo a lè m’ te pran men yo pou m’ te fè yo soti kite peyi Lejip. Atout se mwen ki te mèt yo, yo pa t’ kenbe kontra mwen an. Se mwen menm Seyè a ki di sa! 33Men kontra mwen pral pase ak pèp Izrayèl la. Se Seyè a menm ki di sa. Lè sa a, m’ap mete prensip mwen yo anndan kè yo, m’ap make lòd mwen yo nan lespri yo. M’a tounen Bondye pou yo, y’a tounen yon pèp pou mwen. 34Pesonn p’ap bezwen moutre lòt moun nan peyi a kouman pou yo chache konnen Seyè a, paske yo tout ap konnen m’, depi sa ki pi piti a jouk sa ki pi gran an. Se mwen menm Seyè a ki di sa. M’a padonnen sa yo fè ki mal, mwen p’ap chonje peche yo ankò. Se mwen menm Seyè a ki di sa. 35Seyè a mete solèy la pou l’ klere lajounen. Li bay lalin ak zetwal yo lòd pou yo klere lannwit. Li eksite lanmè a, li fè l’ move. Se li menm ki Seyè ki gen tout pouvwa a: Se konsa yo rele l’. 36Toutotan prensip sa yo va kenbe, se toutotan pèp Izrayèl la va yon nasyon devan mwen. Se mwen menm Seyè a ki di sa. 37Si yon jou yo ka rive mezire wotè syèl la, si yo ka rive konnen fondasyon latè a, konsa tou, yon jou mwen ka rive voye tout pèp Izrayèl la jete poutèt tou sa yo fè ki mal. Se Seyè a menm ki di sa. 38Men sa Seyè a di ankò: -Pa rete lontan ankò, yo pral rebati tout lavil Jerizalèm pou Seyè a, depi gwo fò Ananyèl la jouk Pòtay Kwen an. 39Limit lavil la va konmanse la, l’a pran direksyon ti mòn Garèb la sou bò lwès, l’a vire bò Goa. 40Y’a pran tout fon ki sèvi pou antere kadav ak pou boule fatra a, tout tè ki soti depi bò ravin Sedwon an rive nan kwen Pòtay Chwal yo sou bò lès, y’a mete yo apa pou mwen. Yo p’ap janm kraze, ni yo p’ap janm demoli yo ankò.